Ταξίδι Διακοπές Αλσατία - Ελβετία |xilouris-travel.gr\nΑλσατία - Ελβετία\nΜία πλούσια σε εικόνες και εμπειρίες περιήγηση σε Γαλλία κι Ελβετία σε καλοκαιρινό κλίμα. Ένα οδοιπορικό που σχεδιάστηκε για τους ταξιδιώτες που τους αρέσει να συνδυάζουν την ιστορία με το σύγχρονο κόσμο. Από τα μεσαιωνικά δουκάτα στην φουτουριστικό κτίριο του Ευρωπαϊκού Κοινοβουλίου. Από την καταπράσινη ύπαιθρο και το φημισμένο Μαύρο Δάσος (Μέλανας Δρυμός) μέχρι τις γραφικές πόλεις και τα χωριά! Διαμένουμε σε ιστορικές πόλεις ή περιοχές φυσικού κάλλους και εξερευνούμε όμορφες γωνιές που δεν μπορούμε να δούμε σε μια ημερήσια εκδρομή. Αποφεύγουμε κουραστικά πισωγυρίσματα και απολαμβάνουμε τις περιοχές που επισκεπτόμαστε, αφού τους αφιερώνουμε χρόνο για βραδινούς περιπάτους και ημερήσιες εξορμήσεις. Μία πλούσια σε εικόνες και εμπειρίες περιήγηση σε Γαλλία κι Ελβετία σε καλοκαιρινό κλίμα. Ένα οδοιπορικό που σχεδιάστηκε για τους ταξιδιώτες που τους αρέσει να συνδυάζουν την ιστορία με το σύγχρονο κόσμο. Από τα μεσαιωνικά δουκάτα στην φουτουριστικό κτίριο του Ευρωπαϊκού Κοινοβουλίου. Από την καταπράσινη ύπαιθρο και το φημισμένο Μαύρο Δάσος (Μέλανας Δρυμός) μέχρι τις γραφικές πόλεις και τα χωριά! Διαμένουμε σε ιστορικές πόλεις ή περιοχές φυσικού κάλλους και εξερευνούμε όμορφες γωνιές που δεν μπορούμε να δούμε σε μια ημερήσια εκδρομή. Αποφεύγουμε κουραστικά πισωγυρίσματα και απολαμβάνουμε τις περιοχές που επισκεπτόμαστε, αφού τους αφιερώνουμε χρόνο για βραδινούς περιπάτους και ημερήσιες εξορμήσεις.\n9/7 ● 16/7 ● 23/7 ● 30/7 ● 6/8 ● 20/8 ● 27/8 ● 27/9\nΖΥΡΙΧΗ - ΣΤΡΑΣΒΟΥΡΓΟ - ΧΑΪΔΕΛΒΕΡΓΗ - ΜΠΑΝΤΕΝ ΜΠΑΝΤΕΝ - ΛΟΖΑΝΗ - ΜΟΝΤΡΕ - ΒΕΡΝΗ - ΚΑΤΑΡΡΑΚΤΕΣ ΡΗΝΟΥ\n1η ΗΜΕΡΑ: ΑΘΗΝΑ/ΘΕΣΣΑΛΟΝΙΚΗ – ΖΥΡΙΧΗ – ΤΙΤΙΣΕ – ΦΡΑΪΜΠΟΥΡΓΚ – ΣΤΡΑΣΒΟΥΡΓΟ\nΣυγκέντρωση στο αεροδρόμιο και απευθείας πτήση για τη Ζυρίχη. Φθάνοντας στην ελβετική μεγαλούπολη, θα αναχωρήσουμε οδικώς για το Στρασβούργο, που βρίσκεται στη δυτική πλευρά του Ρήνου. Στη διαδρομή θα έχουμε την ευκαιρία να επισκεφθούμε τον γραφικό οικισμό της Λίμνης Τίτι με τα παρόχθια σαλέ, τα εργαστήρια ωρολογοποιίας κούκων και τα ξακουστά σανατόρια. Ακολουθεί το Φράιμπουργκ, έχοντας απολαύσει και θαυμάσει τη φιδωτή διαδρομή μας μέσα σε βαθιά φαράγγια και κυνηγότοπους του Μέλανα Δρυμού. Άφιξη στο Στρασβούργο, τακτοποίηση και διανυκτέρευση.\n2η ΗΜΕΡΑ: ΣΤΡΑΣΒΟΥΡΓΟ – ΚΟΛΜΑΡ – ΡΙΜΠΟΒΙΛ – ΡΙΚΕΒΙΡ – ΣΤΡΑΣΒΟΥΡΓΟ\nΚατά τη σημερινή μας διαδρομή, θα ανεβούμε στις πλαγιές των Βοσγίων Λόφων και θα φθάσουμε στο κουκλίστικο Ριμποβίλ. Συνεχίζουμε την πορεία μας στον «δρόμο του κρασιού», επισκεπτόμενοι διάφορα χωριουδάκια με παραδοσιακά σπίτια, όπως το Ρικβίρ και το «στολίδι της Αλσατίας», το Κολμάρ. Επιστροφή στο ξενοδοχείο μας στο Στρασβούργο. Διανυκτέρευση.\nΠρωινή επίσκεψη στη συνοικία όπου βρίσκονται τα εντυπωσιακά κτίρια μοντέρνας αρχιτεκτονικής της Ευρωπαϊκής Ένωσης. Σύντομη στάση για φωτογραφίες και συνεχίζουμε προς τα βορειοανατολικά, περνώντας πάνω από τον ποταμό Ρήνο, φυσικό σύνορο που η Γαλλία και η Γερμανία συχνά παραβίαζαν στη μακραίωνη αντιπαλότητά τους, μέχρι και το πέρας Β’ Παγκοσμίου Πολέμου. Άφιξη στη Χαϊδελβέργη, που είναι κτισμένη στις όχθες του πλωτού ποταμού Νέκαρ. Επίσκεψη του κάστρου με τελεφερίκ και χρόνος ελεύθερος για βόλτα στην πολύβουη αγορά της πόλης. Νωρίς το απόγευμα επισκεπτόμαστε το Μπάντεν-Μπάντεν, φημισμένο προορισμό ιαματικών λουτρών, στολισμένο με κρήνες, πινακοθήκες, θέατρα και καζίνο. Επιστροφή στο Στρασβούργο. Διανυκτέρευση.\n4η ΗΜΕΡΑ: ΣΤΡΑΣΒΟΥΡΓΟ – ΜΥΛΟΥΖ – ΒΑΣΙΛΕΙΑ – ΝΕΣΑΤΕΛ – ΛΟΖΑΝΗ\nΠρωινή οδική αναχώρηση με τελικό προορισμό την Λοζάνη. Καθ’ οδόν θα σταματήσουμε στη Μυλούζ, τη δεύτερη μεγαλύτερη πόλη της Αλσατίας, όπου θα επισκεφθούμε το ιστορικό κέντρο και τα μνημεία. Ελεύθερος χρόνος και στη συνεχεία αναχώρηση για την τρίτη μεγαλύτερη πόλη της Ελβετίας και φημισμένη για τη μεσαιωνική της ιστορία, την Βασιλεία. Επόμενος σταθμός το Νεσατέλ. Ελεύθερος χρόνος για να δείτε την πόλη που βρίσκεται στις όχθες του ομώνυμου ποταμού και συνέχεια της διαδρομής για τη Λοζάνη. Άφιξη, τακτοποίηση στο ξενοδοχείο και διανυκτέρευση.\n5η ΗΜΕΡΑ: ΛΟΖΑΝΗ – ΜΟΝΤΡE – ΓΕΝΕΥΗ – ΛΟΖΑΝΗ\nΣήμερα το πρωί θα διασχίσουμε το επίνειο της πόλης, το Ουσί, για να δούμε το Musée Olympique, το μουσείο των Ολυμπιακών Αγώνων, που φιλοξενεί μόνιμα και προσωρινά εκθέματα σχετικά με τον αθλητισμό. Το μουσείο αυτό ιδρύθηκε στις 23 Ιουνίου1993 με πρωτοβουλία του τότε προέδρου της Διεθνούς Ολυμπιακής Επιτροπής Χουάν Αντόνιο Σάμαρανκ και ανακηρύχθηκε Ευρωπαϊκό Μουσείο της Χρονιάς για το 1995. Στη συνέχεια, αναχωρούμε για το Μοντρέ, μια από τις πιο όμορφες πόλεις της Ελβετίας και θέρετρο ιδιαίτερα δημοφιλές στους κύκλους του διεθνούς τζετ σετ. Η πόλη είναι επίσης γνωστή για το πλήθος των πολιτιστικών εκδηλώσεων και φεστιβάλ που εκτυλίσσονται εκεί όλο τον χρόνο, με το Φεστιβάλ Τζάζ να αποτελεί μία από τις πιο κορυφαίες μουσικές συναντήσεις παγκοσμίως. Αφού εισέλθουμε σε γαλλικό έδαφος, προσεγγίζουμε τη λουτρόπολη Εβιάν, παγκοσμίως γνωστή για την παραγωγή του ομώνυμου εμφιαλωμένου νερού. Στάση για φωτογραφίες και καφέ και αναχώρηση για τη Γενεύη, την πόλη όπου εδρεύουν πολυάριθμοι Διεθνείς Οργανισμοί, συμπεριλαμβανομένης της Ευρωπαϊκής Έδρας του Οργανισμού Ηνωμένων Εθνών (ΟΗΕ). Φθάνοντας στο κέντρο της πόλης, θα δούμε το περίφημο μεγάλο σιντριβάνι, το ύψος του νερού του οποίου φθάνει τα 140 μέτρα. Στη συνέχεια, θα δούμε το μνημείο της Μεταρρύθμισης, τον Καθεδρικό ναό, το σπίτι του Καποδίστρια, το Δημαρχείο, το κτίριο των Ηνωμένων Εθνών κ.ά. Επιστροφή στη Λοζάνη. Διανυκτέρευση.\n6η ΗΜΕΡΑ: ΛΟΖΑΝΗ – ΓΚΡΙΓΙΕΡ – ΒΕΡΝΗ – ΖΥΡΙΧΗ\nΠρωινή αναχώρηση για μία από τις «κοιτίδες» των ορεσίβιων τυροκόμων, την Γκριγιέρ. Η κουκλίστικη αυτή καστροπολιτεία μοιάζει αφημένη στον ύπνο της ωραίας κοιμωμένης, ανέγγιχτη από το άγχος και τον σύγχρονο ρυθμό ζωής. Αφού μάθουμε τα σχετικά με τη διαδικασία παραγωγής του ομώνυμου παραδοσιακού ελβετικού αγελαδινού τυριού, ιδανικού για φοντί λόγω της σφιχτής, συμπαγούς και ελαστικής του σάρκας που λιώνει τέλεια, θα αναχωρήσουμε για την ομοσπονδιακή έδρα της κυβέρνησης, την κομψή Βέρνη. Η πόλη είναι κτισμένη σε μια καμπή του ποταμού Άαρ, με φόντο τις μεγαλοπρεπείς Άλπεις. Το ιστορικό κέντρο της πόλης είναι ένα σπάνιο δείγμα αυτούσια διατηρημένης μεσαιωνικής αρχιτεκτονικής. Κατά την περιήγησή μας στην πόλη θα δούμε, μεταξύ άλλων, τον Πύργο του Ρολογιού που φιλοξενεί το περίφημο μεσαιωνικό αστρονομικό ρολόι, τον Καθεδρικό Ναό, το σπίτι στο οποίο διέμενε ο Άλμπερτ Αϊνστάιν, που ανακάλυψε τη θεωρία της σχετικότητας όταν δούλευε ως υπάλληλος στο γραφείο διπλωμάτων ευρεσιτεχνίας της Βέρνης κ.ά. Στη συνέχεια θα αναχωρήσουμε για τη Ζυρίχη, τη μεγαλύτερη πόλη της Ελβετίας, το οικονομικό και πολιτιστικό κέντρο της χώρας και «νομισματική» πρωτεύουσα της Ευρώπης. Η Ελβετική αυτή μητρόπολη περιτριγυρίζεται από κατάφυτους λόφους, ενώ το υγρό στοιχείο κυριαρχεί, καθώς τόσο ο ποταμός Λίματ που την τέμνει στα δύο, όσο και η λίμνη της Ζυρίχης καθορίζουν τη γεωγραφία της πόλης. Γνωστή κατά τους ρωμαϊκούς χρόνους ως Turicum, η Ζυρίχη αναπτύχθηκε τον μεσαίωνα και το 1351 έγινε το πέμπτο μέλος στην ελβετική συνομοσπονδία (που εκείνη την περίοδο ήταν μια συνομοσπονδία ανεξάρτητων κρατών). Στην πόλη αυτή ιδρύθηκε το 1916 το περίφημο Cabaret Voltaire, όπου γεννήθηκε το καλλιτεχνικό κίνημα του Ντανταϊσμού (Dada). Άφιξη και τακτοποίηση στο ξενοδοχείο μας. Διανυκτέρευση.\n7η ΗΜΕΡΑ: ΖΥΡΙΧΗ – ΚΑΤΑΡΡΑΚΤΕΣ ΡΗΝΟΥ – ΑΘΗΝΑ/ΘΕΣΣΑΛΟΝΙΚΗ\nΠρωινή περιήγηση στη Ζυρίχη. θα δούμε μεταξύ άλλων τη διεθνούς φήμης λεωφόρο με τις μεγάλες τράπεζες και τα μοντέρνα καταστήματα, τη Μπανχοφστράσσε, τον Καθεδρικό Ναό, τον ναό Φράουμυνστερ με τα βιτρώ του Σαγκάλ, το Δημαρχείο, την εκκλησία του Αγίου Πέτρου με τον μεγαλύτερο δίσκο ρολογιού στην Ευρώπη (με διάμετρο 8,7 μέτρα), την πλατεία Μυνστερχόφεν, με τα διακοσμημένα σπίτια των συντεχνιών και το Λίντερχοφ, την ιστορική τοποθεσία του ρωμαϊκού και μεσαιωνικού κάστρου με τον περίφημο τάφο, στον οποίο αναγράφεται η λέξη Turicum, που λέγεται ότι μετεξελίχθηκε σε Zurich (Ζυρίχη). Στη συνέχεια, θα εξορμήσουμε προς το Σαφχάουζεν (σύνορα Ελβετίας-Γερμανίας) για να απολαύσουμε τους πιο εντυπωσιακούς σε όγκο νερού καταρράκτες της Ευρώπης. Μετά την επίσκεψή μας, θα αναχωρήσουμε για το αεροδρόμιο και θα επιβιβαστούμε στην πτήση επιστροφής. Άφιξη αυθημερόν.\nΛΟΝΔΙΝΟ (SPECIAL OFFER)\n7/9 ● 8/9\n29/9 ● 6/10 ● 13/10 ● 20/10 ● 25/10


H EMAK… Άη Βασίλης!!! Μοναδικές στιγμές στην Παιδιατρική Κλινική! - Parga Patatoukos\nHome > news > H EMAK… Άη Βασίλης!!! Μοναδικές στιγμές στην Παιδιατρική Κλινική!\nH EMAK… Άη Βασίλης!!! Μοναδικές στιγμές στην Παιδιατρική Κλινική!\nΠΑΤΑΤΟΥΚΟΣ ΠΑΡΓΑ Παρασκευή, Δεκεμβρίου 21, 2018 Ιωάννινα, news\nΜοναδικές στιγμές χάρισαν οι άνδρες της 5ης ΕΜΑΚ στα παιδάκια που τις μέρες αυτές νοσηλεύονται στην Παιδιατρική Κλινική του Νοσοκομείου Χατζηκώστα. Τα παιδιά είδαν έκπληκτα τον Άη Βασίλη να κατεβαίνει από τον… ουρανό, να ανοίγει το παράθυρο και να εισέρχεται στην Κλινική προκειμένου να αδειάσει τον μεγάλο σάκο με τα δώρα του! Όπως ήταν αναμενόμενο μέσα σε λίγα λεπτά η κλινική πήρε το πιο γιορτινό της χρώμα και γέμισε γέλια και χαρούμενα βλέμματα. Ήταν η πρώτη φορά που η ΕΜΑΚ προχώρησε σε μία τέτοια ενέργεια και μάλιστα ύστερα από πρωτοβουλία πολιτών, που φρόντισαν να εξασφαλίσουν και τα δώρα για τα παιδιά μέσα από χορηγούς.\nΚαθοριστική για την υλοποίηση της ιδέας ήταν η συμβολή της διοίκησης του Νοσοκομείου και του Διοικητή Βαγγέλη Καρβούνη, ο οποίος μερίμνησε για τις τεχνικές λεπτομέρειες.\nΟ Άη Βασίλης λοιπόν έφτασε ιπτάμενος!!!\nΣτην πραγματικότητα ήταν ο διοικητής της ΕΜΑΚ Βαγγέλης Μπαλατσός, ο οποίος δέθηκε με σκοινιά, κατέβηκε από τον άλλο όροφο και εισήλθε στην κλινική από το παράθυρο!\nΜαζί με τρεις ακόμη συναδέλφους του μοίρασαν δώρα στα παιδάκια που βρίσκονται τις μέρες αυτές στην κλινική για νοσηλεία!\nΚάτι ανάλογο θα επαναληφθεί την ερχόμενη Δευτέρα στην Παιδιατρική Κλινική του Πανεπιστημιακού Νοσοκομείου Ιωαννίνων!\nH EMAK… Άη Βασίλης!!! Μοναδικές στιγμές στην Παιδιατρική Κλινική! Reviewed by ΠΑΤΑΤΟΥΚΟΣ ΠΑΡΓΑ on Παρασκευή, Δεκεμβρίου 21, 2018 Rating: 5 Μοναδικές στιγμές χάρισαν οι άνδρες της 5ης ΕΜΑΚ στα παιδάκια που τις μέρες αυτές νοσηλεύονται στην Παιδιατρική Κλινική του Νοσοκομείου Χ...


Όλγα Βενέτη: "It takes two to tango"! - AllYou.gr\nΌσοι έχουν την τύχη να ακούσουν την Όλγα Βενέτη να ερμηνεύει δεν ξεχνούν ποτέ αυτή τη βουτιά στην ψυχή. Δεν είναι μόνο η εντυπωσιακή της παρουσία (εκτός και) επί σκηνής και ο ανεκτίμητος πλούτος των φωνητικών της χορδών αλλά και ο μαγικός της τρόπος να σε παρασύρει σε ένα ταξίδι συναισθημάτων που δεν θες να τελειώσει ποτέ. Ακόμα κι αν δεν ήξερες μέχρι τότε ότι έκρυβες τόσα μέσα σου...\n29 Οκτωβρίου. «Τραγουδώντας το χθες σαν σήμερα»: Προσπαθώ να το αποκωδικοποιήσω... Τραγούδια παρελθοντικά με ερμηνεία ενεστώτα; Τι μας έχετε ετοιμάσει για αυτή τη βραδιά, αγαπητή Όλγα Βενέτη;\nΓια να το αποκωδικοποιήσω: Κυρία Παπαδάκη, μ’ ενθουσιάζει το ότι μπορεί ο τίτλος να κρύβει μαγεία και απορία! Το παρελθόν, το παρόν, το μέλλον, έννοιες σχετικές που αν παντρευτούν είναι πάντα διαχρονικές και λειτουργούν σαν αλυσίδα. Το ένα συμπληρώνει το άλλο ή το ένα προϋποθέτει την ύπαρξη του επόμενου.\nΣε ποιο κοινό απευθύνεστε; Σε πιο μεγάλης ηλικίας, σε νέους; Ποιους φέρνετε κοντά σας;\nΤα σπουδαία τραγούδια δεν έχουν ηλικιακό κοινό και δεν είναι τυχαίο το ότι έχουν γαλουχήσει γενιές και γενιές. Γι’ αυτό θέλω κι έχω ανάγκη να έρχονται κοντά μου όσοι βιώνουν τις ίδιες συγκινήσεις ακούγοντάς τα.\nΦιλολογικός Σύλλογος Παρνασσός, οικείος σε σας πλέον χώρος. Πόσο σας επηρεάζει ένα εμβληματικό περιβάλλον όπως αυτό;\nΑγαπημένη μου αίθουσα με ιστορία, αξίες, επιβλητικότητα! Μ’ αγκαλιάζει τόσο όμορφα και συγκινητικά κάθε φορά που έχω την τύχη να εμφανίζομαι εκεί…\nΚαι ο Δάκης μαζί σας! Μιλήστε μας για αυτή την ωραία έκπληξη-συνύπαρξη.\nΉταν νομίζω απόγευμα όταν μιλούσα με τον αγαπημένο μου μαέστρο Χάρη Ανδρεάδη. Κάποια στιγμή του εξέφρασα την επιθυμία να τραγουδήσω με τον gentleman Δάκη! Από εκεί ξεκίνησαν όλα.\nΔιανύετε περίοδο προβών. Είστε τελειομανής, συγκεντρωτική, αγχώδης; Πώς λειτουργείτε;\nΌλα μαζί! Αλλά και όλα χρειάζονται. Το ταξίδι πραγματικά για μένα δεν είναι μόνο η παράσταση, εκεί μπορώ να σας πω ότι νιώθω και λύπη μαζί με την ανείπωτη χαρά γιατί έχει φθάσει το τέλος. Το ταξίδι έχει τη μαγεία, την ένταση, το πάθος για να φθάσεις στον προορισμό σου. Είμαι απίστευτα ενθουσιασμένη όταν διανύω αυτή την περίοδο κάθε φορά.\nΥπάρχει κάποιο τραγούδι που ερμηνεύετε που κάνει πάντα τα μάτια να βουρκώνουν ή μήπως είναι η δυνατή σας ερμηνεία και το πάθος σας που προκαλεί έντονα συναισθήματα;\nΤώρα θα εκπλαγώ γιατί έχετε αγγίξει την ευαίσθητη χορδή μου. Η συγκίνηση. Αν ένα πράγμα υπάρχει όταν τραγουδάω – ερμηνεύω είναι ότι συγκινούμαι κι αυτό περνάει στο αγαπημένο μου κοινό. Νιώθουν, αφουγκράζονται την ανάγκη μου για επικοινωνία και οξυγόνο μέσω της μουσικής μου.\nΜετά από μια παράσταση, όπου έχετε δοθεί ολοκληρωτικά, νιώθετε πολύ άδεια ή πολύ γεμάτη; Ή μήπως μια χαρμολύπη για ό,τι συνέβη και μόλις τελείωσε;\nΣίγουρα συμβαίνουν όλ’ αυτά μαζί σε κάποιον που έχει βιώσει κάτι τόσο έντονο – όπως έναν μεγάλο έρωτα. Στο βάθος της καρδιάς σου προσδοκάς την επόμενη στιγμή που θα ζήσεις το θαύμα.\nΥποθετικά, βρίσκεστε στη σκηνή και το κοινό δεν είναι τόσο μεγάλο όσο περιμένατε. Σας επηρεάζει με τέτοια εικόνα στην αίθουσα;\nΌποιος πει ότι δεν επηρεάζεται, λέει ψέματα. Αρκεί όμως να επικοινωνήσεις μ’ έναν μόνο για να γεμίσει ασφυκτικά η αίθουσα…\n«Θεραπευτική μουσική συνάντηση» διαβάζω στο δελτίο Τύπου. Τι μπορεί να θεραπεύσει η μουσική;\nΣτις συνεντεύξεις σας αναφέρεστε πάντα με αγάπη στον ενορχηστρωτή σας Χάρη Ανδρεάδη. Ποιος ο ρόλος του και πώς λειτουργεί η χημεία σας;\nΕίναι σαν να χορεύουμε ένα τανγκό στον ίδιο ρυθμό αφού όπως λένε : “It takes two to tango”. Χρειάζεται αλληλοκατανόηση, συντονισμός, επικοινωνία και ανάλογη κίνηση ώστε να βγει κάτι μαγικό…Κυρίως όμως εμπιστοσύνη!\nΜεγαλώσατε με μουσική στο σπίτι σας; Άκουγαν τραγούδια οι γονείς σας; Μοιραστείτε μαζί μας μια πολύτιμη εικόνα των παιδικών σας χρόνων.\nΗ μητέρα μου συνήθιζε να μου βάζει δισκάκια 45 στροφών στο αγαπημένο μου πικάπ. Θυμάμαι να είμαι μικρή και να τραγουδάω σχεδόν προφητικά το “que sera sera” που είχε ερμηνεύσει μοναδικά η Doris Day. Νομίζω πως δεν έχουν αλλάξει από τότε ούτε οι ερωτήσεις ούτε οι ανάγκες μου!\nΈνα αγαπημένο σας κομμάτι. Με ποια στιγμή το έχετε συνδέσει και ποιο πρόσωπο βλέπετε μπροστά σας όταν το ερμηνεύετε;\nΌταν γέννησα τον μονάκριβό μου ένα τραγούδι ξαφνικά άρχισα να τραγουδώ: «Θα σ ’αγαπώ ώσπου η γη να μη γυρίζει πια…». Ξέρετε, είναι ευλογία και ευτυχία οι στίχοι ενός τραγουδιού να βρίσκουν το απόλυτο νόημά τους.\nΤι θα θέλατε να πάρει (ή έχει πάρει) από εσάς ο γιος σας, ο Βασίλης;\nΟ Βασίλης, δυστυχώς ή ευτυχώς, έχει πάρει την ευαισθησία μου.\nΠοιο είναι το πιο εύστοχο σχόλιο που σας έχει κάνει σχετικά με τη δουλειά σας;\nΝα τραγουδάω όσο γίνεται χαρούμενα και ανοιχτά τραγούδια όπως είναι χαρούμενη η ψυχή του!\nΠώς πήρατε την απόφαση να απέχετε από το τραγούδι όταν γίνατε μητέρα;\nΕύκολα! Πρώτα ήθελα να βιώσω τον μητρικό ρόλο απόλυτα – ειδικά τις πρώτες φάσεις – χωρίς να τον μοιράζομαι με τίποτα άλλο.\nΠοια στιγμή της έως σήμερα καριέρας σας ξεχωρίζετε και γιατί;\nΔεν μπορώ να ξεχωρίσω καμιά. Όλες μου έχουν δώσει διαφορετικές και έντονες συγκινήσεις.\nΈχει εντυπωθεί μέσα σας ως σωστή απόφαση ένα μεγάλο Όχι που είπατε;\nΟι προτάσεις ήταν σχετικά συγκεκριμένες κι έτσι δε χρειάστηκε να πω κάποιο μεγάλο Όχι.\nΠεριγράψτε μας ένα συνηθισμένο σας 24ωρο.\nΌπως όλων των ανθρώπων, εκτός από την περίοδο των εμφανίσεων που η ζωή μου τότε μεταμορφώνεται!\nΠοια φράση θέλετε να σας λένε τα αγαπημένα σας πρόσωπα που ηχεί σαν μελωδία στα αυτιά και την ψυχή σας;\n«All you need is love», δηλαδή αυτό που χρειάζεται είναι μόνο αγάπη! Κι αυτό τελικά αρκεί.\nΌλγα Βενέτη, μαζί της ο Δάκης


Εξέλιξη & Ψυχοθεραπεία: Η ιδιοσυγκρασία του παιδιού και πώς να την αντιμετωπίζετε;\nΗ ιδιοσυγκρασία του παιδιού και πώς να την αντιμετωπίζετε;\nΠέρα από τι κάνετε εσείς ως γονείς, πέρα από τις αρχές διαπαιδαγώγησης που ακολουθείτε, υπάρχει ένας παράγοντας διαμόρφωσης του χαρακτήρα και της συμπεριφοράς του παιδιού σας, τον οποίο δεν μπορείτε να θέσετε -τουλάχιστον με τρόπο ολοκληρωτικό- κάτω από τον έλεγχο σας και αυτός ο παράγοντας είναι η ιδιοσυγκρασία του παιδιού σας..\nΤι είναι η ιδιοσυγκρασία; Είναι τα έμφυτα χαρακτηριστικά μας- τα χαρακτηριστικά με τα οποία γεννιόμαστε. Έτσι βλέπουμε ένα μωρό να είναι πιο ήσυχο από ένα άλλο, να δέχεται τους ξένους και να προσαρμόζεται εύκολα σε αντίθεση με κάποιο άλλο μωρό που αναστατώνει τον κόσμο, μόλις συμβεί η παραμικρή αλλαγή.\nΓιατί είναι σημαντικό να γνωρίζετε την ιδιοσυγκρασία του παιδιού σας; Γνωρίζοντας τα έμφυτα σημεία του παιδιού σας, γνωρίζοντας ποια από αυτά είναι θετικά και ποια λιγότερο θετικά, μπορείτε να προσαρμόσετε κατάλληλα τη γονική σας συμπεριφορά, εξοικονομώντας "ψυχική ενέργεια".\nΓια παράδειγμα, αν γνωρίζετε πως το τρίχρονο παιδί σας χρειάζεται περισσότερο χρόνο να εξοικειωθεί με τους ξένους, τότε θα φροντίσετε να το φέρετε σε επαφή με το παιδικό σταθμό προτού ξεκινήσει τη σχολική χρονιά, ώστε να του δώσετε περισσότερο χρόνο να προετοιμαστεί και δεν θα το πιέζετε μάταια να προσαρμοστεί αμέσως, τροφοδοτώντας έναν κύκλο εκνευρισμού και έντασης. Βέβαια, αυτό ισχύει αν έχετε αποδεχτεί την ιδιοσυγκρασία του παιδιού σας και δεν περιμένετε αυτή να αλλάξει.\nΕξάλλου, το να περιμένετε για παράδειγμα, ότι ένα παιδί που είναι εκ φύσεως ζωηρό θα γίνει απόλυτα ήσυχο, είναι σαν να περιμένετε ένα παιδί με καστανά μάτια να αποκτήσει μπλε μάτια.\nΠαρόλο, όμως, που δεν μπορείτε να αλλάξετε την ιδιοσυγκρασία του παιδιού σας, μπορείτε, σαφέστατα, να επηρεάσετε τον τρόπο που εκείνη κάνει το παιδί σας να αντιδρά. Αυτό θα το πετύχετε, αν προσαρμόσετε τις συνθήκες διαπαιδαγώγησης σας στις εκάστοτε ανάγκες του παιδιού σας. Πιο συγκεκριμένα, μπορείτε να δημιουργήσετε καταστάσεις που ταιριάζουν στην προσωπικότητα του παιδιού σας. Για παράδειγμα, αν το παιδί σας είναι υπερδραστήριο, επιλέξτε δραστηριότητες που θα του επιτρέπουν να τρέχει γύρω γύρω και να ξεθυμαίνει.\nΠολλοί γονείς, τώρα, πιστεύουν ότι το να φέρνουν το παιδί τους αντιμέτωπο με τους "δαίμονες" του, το βοηθάει να αναπτύξει πιο ευπροσάρμοστη προσωπικότητα. Αυτό ισχύει μεν, αλλά αφορά ένα μεγάλο παιδί. Ο αυτοέλεγχος αναπτύσσεται σε σημαντικό βαθμό στην ηλικία των επτά ή οχτώ ετών και τότε μόνο το παιδί μπορεί εύκολα να πείσει τον εαυτό του, για παράδειγμα, να μείνει ήσυχο, παρά την αυθόρμητη τάση του να τρέξει πάνω κάτω.\nΌταν το παιδί είναι μικρότερο σε ηλικία, δεν το βοηθάει να έρχεται άμεσα αντιμέτωπο με καταστάσεις που αντιτίθενται στην ιδιοσυγκρασία του.\nΑυτό δεν σημαίνει ότι δεν μπορείτε να βρείτε τρόπους να διευκολύνετε την προσαρμοστικότητα του παιδιού σας. Απλά, χρειάζεται να εκθέσετε το παιδί σας στις δυσκολίες του, πολύ σταδιακά. Για παράδειγμα, αν το παιδί σας φοβάται επειδή θα πάει στο πρώτο του αποκριάτικο πάρτι, τότε λίγες μέρες πριν από το πάρτι πηγαίνετε με το παιδί σας σε ένα κατάστημα με αποκριάτικες στολές για να του δείξετε τι μπορεί να φοράνε τα άλλα παιδιά, διηγηθείτε του ευχάριστες ιστορίες με δικά σας αποκριάτικα πάρτι, δείξτε του φωτογραφίες και γενικά, προετοιμάστε το.\nΜε λίγα λόγια, συνεργαστείτε με την ιδιοσυγκρασία του παιδιού σας και μην την αντικρούετε. Είμαι σίγουρη πως μπορείτε να βρείτε ένα νόημα σε αυτήν και να προσαρμόσετε κατάλληλα την γονική σας συμπεριφορά, με σκοπό πάντα την καλύτερη δυνατή εξέλιξη του παιδιού σας.\n(αναδημοσίευση άρθρου: http://www.rodiaki.gr/printedition.php?archiveid=1338&page=22)


Riomaggiore: Προσφορές ξενοδοχείων τελευταίας στιγμής - TripAdvisor\nRiomaggiore: Προσφορές ξενοδοχείων τελευταίας στιγμής\nΝο 7 από 12 ξενοδοχεία για: Riomaggiore\nΨάχνετε για άμεση κράτηση σε κάποιο ξενοδοχείο (Riomaggiore); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά ξενοδοχείου τελευταίας στιγμής. Τα ξενοδοχεία με διαθεσιμότητα για απόψε περιλαμβάνουν τα εξής: Due Gemelli.\nΠροβολή 12 ξενοδοχείων στην περιοχή Riomaggiore, ανάλογα με τη δημοτικότητά τους.\nΠροσφορές τελευταίας στιγμής για Riomaggiore\nΨάχνετε για άμεση κράτηση σε κάποιο ξενοδοχείο (Riomaggiore); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Riomaggiore. Ταξιδιώτες όπως εσείς έγραψαν 7.501 κριτικές και δημοσίευσαν 4.896 αυθεντικές φωτογραφίες για ξενοδοχεία (Riomaggiore) στο TripAdvisor.


Εξυπηρέτηση Πελατών Tripbase – Πώς να επικοινωνήσετε – Customer Support\nΕξυπηρέτηση Πελατών Tripbase – Πώς να επικοινωνήσετε\nΒρείτε εδώ όλες τις πληροφορίες για να επικοινωνήσετε με την εξυπηρέτηση πελατών του Tripbase μέσω τηλεφώνου, email, συνομιλίας, λογαριασμούς στα κοινωνικά μέσα κτλ.\nΣχετικά με την Tripbase\nΤο Tripbase.com είναι ένα εξατομικευμένο, απλό και εύκολο στην χρήση εργαλείο αναζήτηςη για ταξιδιώτες. Το Tripbase επιτρέπει στους χρήστες του να συγκρίνουν αεροπορικά και ξενοδοχειακά πακέτα αλλά και να κάνουν ενοικιάση αυτοκινήτου.\nΕξυπηρέτηση πελατών Tripbase – Τηλεφωνικό Κέντρο\nΕξυπηρέτηση πελατών Tripbase – Ιστοσελίδα\nΤο Tripbase παρέχει εξυπηρέτηση πελατών, γνωσιακή βάση και εργαλεία self-service στην ιστοσελίδα tripbase.com: Κάντε κλικ εδώ.\nΕξυπηρέτηση πελατών Tripbase – Email\nΗ διεύθυνση email της εξυπηρέτησης πελατών του Tripbase είναι: [email protected].\nΕξυπηρέτηση πελατών Tripbase – Συνομιλία\nΕξυπηρέτηση πελατών Tripbase – Facebook\nεπίσημη ιστοσελίδα του Tripbase στο Facebook: Επισκεφτείτε την σελίδα.\nΕξυπηρέτηση πελατών Tripbase – Twitter\nΟ επίσημο λογαριασμός του Tripbase στο twitter: Επίσκεψη.\nΕξυπηρέτηση πελατών Tripbase – Адреса\nΟι πελάτες μπορούν να στείλουν γράμμα στην εξυπηρέτηση πελατών του Tripbase, χρησιμοποιώντας αυτή την ταχυδρομική διεύθυνση: 114 Hayarkon St. Suite 3, Tel Aviv, 6357302 Israel.\nΕξυπηρέτηση Πελατών Pegasus\nΕξυπηρέτηση Πελατών Econo Lodge – Πώς να επικοινωνήσετε\nΕξυπηρέτηση Πελατών LATAM Uruguay – Πώς να επικοινωνήσετε\nΕξυπηρέτηση πελατών Aviance España


Χαλκιδική: Ανεξέλεγκτη η πυρκαγιά στη Σιθωνία - Εκκενώθηκε οικισμός\nΠέμπτη, 25 Οκτ 2018 12:22 UPD: 15:51\nΠαραμένει ανεξέλεγκτη η μεγάλη πυρκαγιά που εκδηλώθηκε στις 05:40 το πρωί σε δύσβατη δασική ορεινή περιοχή στη Σιθωνία Χαλκιδικής. Η φωτιά εκδηλώθηκε κοντά στο Πλατανίτσι, κατακαίγοντας πευκόφυτη περιοχή, ενώ το έργο της κατάσβεσης δυσχεραίνουν οι ισχυροί άνεμοι που πνέουν και φτάνουν κατά διαστήματα τα 7 μποφόρ.\nΣύμφωνα με πληροφορίες του ΑΜΠΕ, εικάζεται ότι η φωτιά ξεκίνησε από την πτώση ενός δέντρου πάνω σε στύλο της ΔΕΗ.\nΕπί ποδός στο πύρινο μέτωπο είναι 80 πυροσβέστες με 37 οχήματα και τέσσερα πεζοπόρα τμήματα, ενώ από αέρος συνδράμουν τέσσερα αεροσκάφη και δύο ελικόπτερα.\nΣύμφωνα με τον πρόεδρο της Τοπικής Κοινότητας Σάρτης, Μιχάλη Σπανό, τα σχολεία εκκενώθηκαν από νωρίς το πρωί και όλοι οι κάτοικοι ενημερώθηκαν, σε περίπτωση που χρειαστεί εκκένωση, να συγκεντρωθούν στην κεντρική πλατεία του χωριού και να απομακρυνθούν με πλοιάρια δια θαλάσσης. «Όλα επαφίενται στους ανέμους, περιμένουμε να πέσουν για να διευκολυνθεί η κατάσβεση» τόνισε στο ΑΜΠΕ ο κ. Σπανός, λέγοντας ότι προληπτικά απομακρύνθηκαν ήδη από τα σπίτια τους 20 κάτοικοι του οικισμού Κάμπος Σάρτης.\nΧαλκιδική: Σε εξέλιξη μεγάλη δασική πυρκαγιά στη Σιθωνία\nΗ αστυνομία ζητεί από τους πολίτες και τους οδηγούς που κινούνται στη Σιθωνία να μη προσεγγίζουν και να αποφεύγουν την κυκλοφορία στην ευρύτερη περιοχή της Σάρτης, ώστε να διευκολύνεται το έργο των πυροσβεστικών δυνάμεων που επιχειρούν στην περιοχή, και να ακολουθούν τις οδηγίες-υποδείξεις των αστυνομικών. Ήδη από τη Διεύθυνση Αστυνομίας Χαλκιδικής έχει αποκλειστεί η κυκλοφορία των οχημάτων στην Επαρχιακή Οδό Βουρβουρούς-Συκιάς.\n«Η κατάσταση είναι δύσκολη, πνέουν ισχυροί άνεμοι, η φωτιά είναι πάνω από τη Σάρτη» δήλωσε ο αντιδήμαρχος Σιθωνίας, Πάρης Ντέμπλας, μιλώντας στο «Πρακτορείο FM». Όπως είπε, υπάρχει ετοιμότητα, το Κοινοτικό Κατάστημα είναι ανοιχτό, αλλά χωρίς ρεύμα και τηλέφωνο.\nΌπως δήλωσε στο Αθηναϊκό - Μακεδονικό Πρακτορείο Ειδήσεων ο διοικητής των Πυροσβεστικών Υπηρεσιών Κεντρικής Μακεδονίας, Μανώλης Τσολάκης, «έχει ενημερωθεί η Πολιτική Προστασία και ο δήμος της περιοχής, προκειμένου να είναι σε αυξημένη ετοιμότητα».\nΣτο μεταξύ, πυρκαγιά ξέσπασε τα ξημερώματα και στην περιοχή του Φιλύρου, του δήμου Πυλαίας-Χορτιάτη, στη Θεσσαλονίκη, κοντά στο Παιδικό Χωριό SOS. Οι φλόγες πλησίασαν απειλητικά οικίες, ενώ κάτοικοι της περιοχής εγκατέλειψαν προληπτικά τα σπίτια τους.\nΣτην περιοχή έσπευσαν 45 πυροσβέστες με 21 οχήματα. Σύμφωνα με τη Πυροσβεστική Υπηρεσία, αυτή την ώρα δεν υπάρχει ενεργό μέτωπο φωτιάς.\nΚαι στην Επανομή Θεσσαλονίκης ξέσπασε φωτιά σε ξερά χόρτα στη θέση Ραντάρ, όπως επίσης στον δρόμο Χαλκηδόνας - Θεσσαλονίκης, στη γέφυρα του Αξιού.\nΟριοθετήθηκε, τέλος, η πυρκαγιά που εκδηλώθηκε σε χορτολιβαδική έκταση στη Βαμβακιά Σερρών. Στην περιοχή κινητοποιήθηκαν 30 πυροσβέστες με 13 οχήματα και δύο πεζοπόρα τμήματα.


Δρ Βάσος Θ. Οικονόμου Παθολόγος - Καρδιολόγος - ppt κατέβασμα\nΔρ Βάσος Θ. Οικονόμου Παθολόγος - Καρδιολόγος\nΔημοσίευσεDorothy Golias Τροποποιήθηκε πριν 4 χρόνια\nΠαρουσίαση με θέμα: "Δρ Βάσος Θ. Οικονόμου Παθολόγος - Καρδιολόγος"— Μεταγράφημα παρουσίασης:\n1 Δρ Βάσος Θ. Οικονόμου Παθολόγος - Καρδιολόγος\nΚΑΡΔΙΑ ΤΟ ΑΞΙΟΘΑΥΜΑΣΤΟ ΟΡΓΑΝΟ ΚΑΡΔΙΟΠΑΘΕΙΕΣ Ο μεγαλύτερος δολοφόνος της σύγχρονης εποχής. ΚΑΡΔΙΑ ΚΑΙ ΑΓΧΟΣ\n10 ΚΑΡΔΙΑΓΓΕΙΑΚΑ ΝΟΣΗΜΑΤΑ\nΤα καρδιαγγειακά νοσήματα αποτελούν την πρώτη αιτία θανάτου τόσο στους άνδρες όσο και στις γυναίκες στον δυτικό κόσμο. Ακολουθεί καρκίνος και τα τροχαία ατυχήματα\n11 Δικαιολογημένα επικεντρώνει τόσο μεγάλο ενδιαφέρον\nΔικαιολογημένα επικεντρώνει τόσο μεγάλο ενδιαφέρον 15 εκατομμύρια άνθρωποι κάθε χρόνο παθαίνουν ανακοπή καρδίας Στην Ε.Ε. πεθαίνουν άτομα κάθε χρόνο από ανακοπή καρδιάς Στην Ελλάδα κάθε χρόνο Στην Κύπρο κάθε χρόνο\n12 Καταγράφονται 20.000 νέα εμφράγματα ετησίως.\n- ΕΛΛΑΔΑ - Καταγράφονται νέα εμφράγματα ετησίως. ΔΥΣΤΥΧΩΣ 45-50% του πληθυσμού είναι καπνιστές 1/3 του πληθυσμού είναι παχύσαρκοι 10% πάσχει από διαβήτη 1/3 των Ελλήνων έχει αυξημένη αρτηριακή πίεση.\n13 ΣΤΑΤΙΣΤΙΚΑ ΔΕΔΟΜΕΝΑ ΑΠΟ ΕΛΛΑΔΑ Υπερτασικοί\nΣΤΑΤΙΣΤΙΚΑ ΔΕΔΟΜΕΝΑ ΑΠΟ ΕΛΛΑΔΑ Υπερτασικοί 37% AΔΙΑΓΝΩΣΤΟΙ 11% ΔΙΑΓΝΩΣΜΕΝΟΙ ΧΩΡΙΣ ΘΕΡΑΠΕΙΑ 30% ΥΠΟ ΘΕΡΑΠΕΙΑ ΑΛΛΑ ΑΡΡΥΘΜΙΣΤΟΙ 22% ΔΙΑΓΩΣΜΕΝΟΙ ΚΑΙ ΡΥΘΜΙΣΜΕΝΟΙ\n14 Η επιδημία της εποχής μας\nΕπί παγκοσμίου κλίμακας Κάθε 2 δευτερόλεπτα καταγράφεται ένας θάνατος που οφείλεται σε καρδιακή προσβολή. Κάθε 6 δευτερόλεπτα εκδηλώνεται ένα αγγειακό εγκεφαλικό επεισόδιο.\n15 29 ΣΕΠΤΕΜΒΡΙΟΥ ΠΑΓΚΟΣΜΙΑ ΗΜΕΡΑ ΚΑΡΔΙΑΣ\n29 ΣΕΠΤΕΜΒΡΙΟΥ ΠΑΓΚΟΣΜΙΑ ΗΜΕΡΑ ΚΑΡΔΙΑΣ Καθορίστηκε από τον Παγκόσμιο Οργανισμό Καρδιάς (World Heart Federation) ως «Παγκόσμια Ημέρα Καρδιάς».\n16 Η καρδιά το παρεξηγημένο όργανο\nΗ καρδία για πολλά χρόνια και για πολύ κόσμο είναι ένα όργανο παρεξηγημένο. Στα παλιά χρόνια εθεωρείτο το κέντρο της ψυχής, της λογικής, της συμπεριφοράς, των συναισθημάτων και ακόμη από μερικούς μέχρι σήμερα ως το σύμβολο του έρωτα, ή ακόμη και της δύναμης και της ανδρείας\n17 Φράσεις που χρησιμοποιούνται ακόμη\nΔεν έχει καρδιά. Ελαφρά τη καρδία. Μεγάλη καρδιά. Άκαρδος. Ράγισε η καρδιά Πληγώθηκε η καρδιά Σκίρτησε η καρδιά\n19 Τραγουδήθηκε όσο κανένα άλλο όργανο\nΚαρδιά πληγωμένη Καρδία μου ήσουν γυάλινη Ρίξε στο γυαλί φαρμάκι Καρδιά μου καημένη Καρδιά μου ποιος…\n20 Παροιμίες Οίνος ευφραίνει καρδίαν\nΚάλλιο κόμπο στο πουγκί, παρά κόμπο στην καρδιά Βρήκε ο γύφτος τη γενιά του κι αναστέναξε η καρδιά του Έχει καρδιά για πόλεμο, μα δεν βαστούν τα κότσια του Στον κάμπο δείχνεται η καρδιά, στο μετερίζι η μαστοριά\n21 H πραγματικότητα Λειτουργεί αποκλειστικά ως αντλία και παρέχει τη δύναμη που απαιτείται για τη συνεχή κυκλοφορία του αίματος μέσα στο κλειστό κυκλοφοριακό σύστημα. Τα ανατομικά και φυσιολογικά της χαρακτηριστικά είναι πράγματι καταπληκτικά, και εξειδικευμένα στην εντέλεια προς το φυσιολογικό έργο που καλείται να επιτελέσει.\n22 H καρδία το αξιοθαύμαστο όργανο\nΗ καρδία, κατά μέσο όρο, ζυγίζει 300 ως 350 γραμμάρια, το δε μεγαλύτερο μέρος από αυτό το βάρος οφείλεται στο μυϊκό ιστό (το μυοκάρδιο), από τον οποίο αποτελούνται τα τοιχώματά της κατά το μεγαλύτερο μέρος τους. Ο μυϊκός αυτός ιστός παρέχει τη μηχανική ενέργεια που απαιτείται για την αντλητική λειτουργία της καρδιάς. Μήκος: 98 χιλιοστά. Πλάτος: 105 χιλιοστά.\n23 Η σωστή λειτουργία της κυκλοφορίας του αίματος επιτυγχάνεται με :\nΤην καρδιακή συχνότητα. Την πίεση του αίματος. Την ικανότητα των αγγείων, κυρίως των αρτηριών να μεγαλώνουν ή να μικρύνουν τη διάμετρό τους Την ικανότητα των φλεβών να κατευθύνουν το αίμα προς τη σωστή κατεύθυνση με σύστημα βαλβίδων.\n24 Ο αυτοματισμός της λειτουργίας της καρδιάς\nΗ καρδιά σε αντίθεση με τους άλλους μυς του σώματος, δεν χρειάζεται κανένα εξωγενές νευρικό ερέθισμα για να λειτουργεί Διεγείρεται από δικό της ενδογενές αυτόματο σύστημα παραγωγής και αγωγής των διεγέρσεων. Η λειτουργία αυτού του συστήματος ρυθμίζεται με το νευρικό και το ενδοκρινικό σύστημα με τέτοιο τρόπο, ώστε η λειτουργία της καρδιάς να προσαρμόζεται κάθε στιγμή προς τις απαιτήσεις του οργανισμού μας. Έτσι, η καρδιά επιτελεί κάπου 70συστολές ανά λεπτό, όταν βρισκόμαστε σε κατάσταση ηρεμίας, αλλά μπορεί να φτάνει να επιτελεί ακόμα και 200 συστολές ανά λεπτό, όταν απαιτείται να αποστέλλει πολύ περισσότερο αίμα προς τις αρτηρίες.\n25 Το νευρικό σύστημα διαχωρίζεται λειτουργικά σε τρεις κατηγορίες\nΤο Μοτορικό Νευρικό Σύστημα Το Αισθησιακό Νευρικό Σύστημα Το Αυτόνομο Νευρικό Σύστημα που υποδιαιρείται σε δύο μέρη Α.\tΤο Συμπαθητικό Β.\tΤο Παρασυμπαθητικό\n26 Ειδικό ηλεκτρικό σύστημα - ερεθισματογόνος ιστός -\nΕιδικό ηλεκτρικό σύστημα - ερεθισματογόνος ιστός -\n28 Απίστευτο και όμως αληθινό\nΣε κατάσταση ηρεμίας συστέλλεται και διαστέλλεται 70 φορές το λεπτό. 4200 φορές την ώρα την ημέρα το μήνα το χρόνο Σε μια μέση ηλικία φορές !\n29 Απίστευτο και όμως αληθινό\n5 λίτρα ανά λεπτό. 300 λίτρα την ώρα 7200 την ημέρα το μήνα το χρόνο Σε όλη τη μέση ζωή αποστέλλει λίτρα αίματος.\n30 Η απίστευτη δύναμη της καρδίας\nΤο μηχανικό έργο που παράγεται από την καρδία είναι κάπου χιλιογραμμόμετρα ανά 24ωρο που αντιστοιχεί με την ανύψωση βάρους 12 τόνων σε ύψος ενός μέτρου\n31 Ο ρόλος του κυκλοφοριακού συστήματος\nΕίναι η διακατανομή του αίματος σε ολόκληρο το σώμα ανάλογα με τις δεδομένες ανάγκες της στιγμής. Η αποκόμιση για επεξεργασία και αποβολή των παραγώγων του μεταβολισμού.\n32 Μεγάλο κυκλοφοριακό σύστημα\nΚΑΡΔΙΑ  AOΡΤΗ ΑΟΡΤΗ  ΜΕΓΑΛΕΣ ΑΡΤΗΡΙΕΣ ΜΕΓΑΛΕΣ ΑΡΤΗΡΙΕΣ  ΜΙΚΡΕΣ ΑΡΤΗΡΙΕΣ ΜΙΚΡΕΣ ΑΡΤΗΡΙΕΣ  ΑΡΤΕΡΙΟΛΕΣ ΑΡΤΕΡΙΟΛΕΣ  ΤΡΙΧΟΕΙΔΗ ΑΓΓΕΙΑ ΠΟΡΕΙΑ: ΑΡΙΣΤΕΡΗ ΚΟΙΛΙΑ ΤΗΣ ΚΑΡΔΙΑΣ  ΤΡΙΧΟΕΙΔΗ ΑΓΓΕΙΑ\n33 Μικρό κυκλοφοριακό σύστημα\nΤΡΙΧΟΕΙΔΗ ΑΓΓΕΙΑ  ΦΛΕΒΙΔΙΑ ΦΛΕΒΙΔΙΑ  ΜΙΚΡΕΣ ΦΛΕΒΕΣ ΜΙΚΡΕΣ ΦΛΕΒΕΣ  ΜΕΓΑΛΕΣ ΦΛΕΒΕΣ ΜΕΓΑΛΕΣ ΦΛΕΒΕΣ  ΑΝΩ ΚΑΙ ΚΑΤΩ ΚΟΙΛΗ ΦΛΕΒΑ ΑΝΩ ΚΑΙ ΚΑΤΩ ΚΟΙΛΗ ΦΛΕΒΑ  ΔΕΞΙΟΣ ΚΟΛΠΟΣ ΤΗΣ ΚΑΡΔΙΑΣ ΠΟΡΕΙΑ : TΡΙΧΟΙΕΙΔΗ ΑΓΓΕΙΑ  ΔΕΞΙΟΣ ΚΟΛΠΟΣ\n34 Η διακατανομή του αίματος\nΟ ενήλικας διαθέτει 5-6 λίτρα αίμα. Η διακατονομή ανάλογα με τις δεδομένες ανάγκες του οργανισμού επιτυγχάνεται με πολύπλοκους μηχανισμούς. Εκτός της λειτουργίας της καρδίας και των αγγείων,εμπλέκονται και το νευρικό σύστημα και το ενδοκρινολογικό.\n35 Το κυκλοφοριακό σύστημα\nΣε κάθε συστολή της η καρδία εξαποστέλλει προς τις αρτηρίες κάπου 70 κυβικά εκατοστόμετρα αίματος (και άλλο τόσο προς τους πνεύμονες). Σε περιπτώσεις όμως που οι απαιτήσεις του οργανισμού είναι μεγαλύτερες, αυτό το ποσό μπορεί να αυξάνεται ακόμα και σε 180 κυβικά εκατοστόμετρα. Έτσι, η καρδία μας, όταν βρισκόμαστε σε κατάσταση ηρεμίας εξαποστέλλει προς τις αρτηρίες περίπου 5 λίτρα αίματος ανά λεπτό. Σε κατάσταση όμως έντονης μυϊκής δραστηριότητας του ατόμου, αυτό το ποσό μπορεί να αυξηθεί σε 30 ή και περισσότερα λίτρα.\n36 Τροφοδότηση της καρδίας με αίμα\nTο αίμα φτάνει με τις δύο στεφανιαίες αρτηρίες και τους κλάδους τους, και απάγεται με φλέβες. Το αίμα που διακινείται μέσα απ' αυτό το δίκτυο, είναι κάπου 250 κυβικά εκατοστόμετρα ανά λεπτό. Σε περίπτωση που το άτομο βρίσκεται σε κατάσταση έντονης μυϊκής δραστηριότητας, μπορεί να φτάνει, ή και να ξεπερνά το ένα λίτρο ανά λεπτό.\n37 Παράγοντες κινδύνου Ευθύνονται για το 75% και πλέον\nΚληρονομικότητα Υπέρταση Αυξημένα επίπεδα χοληστερόλης στο αίμα Σακχαρώδης διαβήτης Κάπνισμα Άγχος και η καθιστική ζωή. Ευθύνονται για το 75% και πλέον των καρδιαγγειακών επεισοδίων.\n38 - ΑΓΧΟΣ – ΟΡΟΛΟΓΙΑ άγχω (πιέζω δυνατά το λαιμό, πνίγω, στραγγαλίζω)\n"άγχομαι" (πνίγομαι, αυτοκτονώ με αγχόνη) "αγχόνη" (βρόγχος, σκοινί για απαγχονισμό, κρέμασμα, πνίξιμο)\n39 Το άγχος, δηλαδή, είναι μια συναισθηματική αντίδραση, που κινητοποιεί το άτομο για να αντιμετωπίσει τους κινδύνους, να αποτρέψει μία πραγματική ή συμβολική βλάβη και ζημία, εξασφαλίζοντας την ομοιόσταση τη χαρακτηριστική του σύσταση και την ισορροπία του με το περιβάλλον. Για παράδειγμα, ο φοιτητής που προετοιμάζεται για εξετάσεις είναι φυσιολογικό να διακατέχεται από άγχος. Το άγχος τον κινητοποιεί, ώστε να εντείνει τις προσπάθειές του να μελετήσει συστηματικά και μεθοδικά ώστε να αποτραπεί ο κίνδυνος της αποτυχίας και να αυξηθούν οι πιθανότητες ενός θετικού αποτελέσματος. Το φυσιολογικό άγχος, που καλείται και δημιουργικό, αποτελεί έναν προσαρμοστικό μηχανισμό.\n40 ΟΡΙΣΜΟΣ Διάχυτη, δυσάρεστη και ακαθόριστη αίσθηση ανησυχίας, που συνήθως συνοδεύεται από σωματικά συμπτώματα δυσαρμονίας του ΣΥΜΠΑΘΗΤΙΚΟΥ ΝΕΥΡΙΚΟΥ ΣΥΣΤΗΜΑΤΟΣ εφίδρωση, ζάλη, ταχυκαρδία, αίσθημα πνιγμού, αστάθεια, βάρος στο στήθος, δύσπνοια , φοβία\n41 Δεν υπάρχει χειρότερος φόβος απ' τον αόριστο φόβο\nΔεν υπάρχει χειρότερος φόβος απ' τον αόριστο φόβο. Δεν ξέρεις τι πρέπει να φοβάσαι και καταλήγεις να φοβάσαι τα πάντα. Λίγο πριν απ' το τέλος, φοβάσαι τον φόβο σου και καταλήγεις να φοβάσαι τον εαυτό σου.\n42 Αυξημένα καρδιαγγειακά επεισόδια και κατάθλιψη\nΔύο παράλληλες ανεξάρτητες μελέτες που έγιναν στο Η.Β. κατέληξαν στο ίδιο συμπέρασμα δημοσιεύτηκαν στο έγκυρο περιοδικό « Επιθεώρηση Επαγγελματικής & Περιβαλλοντικής Ιατρικής. Μια μεγάλη ομάδα δημόσιων υπάλληλων με έντονη εργασία , βάρδιες και υπερωρίες εθελοντές Αυξημένα καρδιαγγειακά επεισόδια και κατάθλιψη\n43 Ιδιαίτερο ενδιαφέρον παρουσιάζει μια πρόσφατη μελέτη που δημοσιεύτηκε στο έγκυρο ιατρικό περιοδικό JACC και αναφέρεται σε γυναίκες οι οποίες εμφάνισαν παροδική τμηματική δυσλειτουργία του μυοκαρδίου λόγω στρες, χωρίς να έχουν ιστορικό καρδιοπάθειας ή άλλου παράγοντα κινδύνου - πίεση, χοληστερίνη ή σάκχαρο.\n44 Οι γυναίκες αυτές, διευκρινίζει ο διευθυντής του Ελληνικού Ιδρύματος Καρδιολογίας, καθηγητής κ. Παύλος Τούτουζας, εμφάνισαν αιφνιδίως πόνο πίσω από το στέρνο, αυτό που λέμε ασταθή στηθάγχη, και εισήχθησαν στην εντατική. Το ηλεκτροκαρδιογράφημα παρουσίαζε αλλοιώσεις ισχαιμίας και η τροπονίνη αίματος ήταν ελαφρώς αυξημένη, ένδειξη μικρού βαθμού νέκρωσης του μυοκαρδίου\n45 Παρότι η στεφανιογραφία έδειξε ότι δεν υπήρχε στένωση στις αρτηρίες, τα πλευρικά τοιχώματα της καρδιάς παρουσίαζαν μειωμένη συστολή, σχεδόν έμεναν ακίνητα.\n46 Ο εγκέφαλος είναι το πιο πολύπλοκο, το πιο\nμυστηριώδες και το πιο τέλειο όργανο. Είναι γραμμάρια ζελατινώδους ιστού. Αποτελείται από 100 δισεκατομμύρια νευρώνες, καθένας από τους οποίους δημιουργεί από συνάψεις με γειτονικούς νευρώνες.\n47 Η σχέση μεταξύ καρδιάς και εγκεφάλου είναι γνωστή\nΈνα ασήμαντο συμβάν αρκεί για να πάθει κανείς ταχυκαρδία από διέγερση του συμπαθητικού, ή να πέσουν οι σφυγμοί στους 30 μέσω του παρασυμπαθητικού. Αλλά εδώ είναι έκδηλη η οργανική βλάβη με την εκδήλωση του πόνου και τις άλλες ενδείξεις από το ηλεκτροκαρδιογράφημα και τις εξετάσεις αίματος. Ευτυχώς οι ασθενείς της μελέτης λίγες μέρες μετά το σοκ επανήλθαν». Η επίδραση της αδρεναλίνης και της νοραδρεναλίνης στην καρδιά, οι φυσιολογικές τιμές των οποίων είναι έως 90 ng/l και έως 275 αντίστοιχα, είναι φανερή και από την περίφημη μελέτη της Βαλτιμόρης.\n48 Σε μια ενδιαφέρουσα πρόσφατη ερευνητική εργασία, επιστήμονες από το Ηνωμένο Βασίλειο, εξέτασαν το φαύλο κύκλο αλληλεπιδράσεων που προκαλείται λόγω στρες μεταξύ της καρδίας και του φλοιού του εγκεφάλου σε 10 καρδιοπαθείς ασθενείς. Οι ασθενείς υποβλήθηκαν σε μια διαδικασία επηρεασμού της καρδίας, προκαλώντας αύξηση του καρδιακού ρυθμού. Κατά το τεστ αυτό, οι ερευνητές εξέταζαν και μετρούσαν ταυτόχρονα την καρδιακή λειτουργία και την εγκεφαλική δραστηριότητα. Διαπίστωσαν ότι όλοι οι ασθενείς όταν υποβάλλονταν στο πειραματικό ψυχολογικό στρες, παρουσίαζαν αύξηση του καρδιακού ρυθμού, της συστολικής αρτηριακής πίεσης και άλλων δεικτών που εξαρτώνται από το αυτόνομο συμπαθητικό νευρικό σύστημα. Παρατηρούνταν επίσης διαφορετικού βαθμού αλλοιώσεις της λειτουργικής δυνατότητας του μυοκαρδίου. Στον εγκεφαλικό φλοιό, καταγραφόταν αυξημένη δραστηριότητα ταυτόχρονα με τις καρδιακές αντιδράσεις. Βασικά, ο φλοιός δεχόταν μηνύματα από την καρδία σε συνέχεια του ερεθισμού της από το συμπαθητικό νευρικό σύστημα λόγω στρες. Με τη σειρά του ο φλοιός, ερέθιζε περισσότερο την καρδία δημιουργώντας έτσι ένα φαύλο κύκλο αστάθειας του μυοκαρδίου που είναι ευνοϊκός για την πρόκληση επικίνδυνων αρρυθμιών.\n49 Μελέτες που έγιναν σε άτομα που έπασχαν από μετατραυματικό στρες μετά τις τρομοκρατικές επιθέσεις στη Νέα Υόρκη το 2001, έδειξαν ότι ο ιππόκαμπος των ατόμων αυτών είχε συρρικνωθεί, φτάνοντας στο μέγεθος ηλικιωμένων ανθρώπων με άνοια. Σε αντίστοιχα ευρήματα κατέληξαν και οι νέες μελέτες που βασίστηκαν σε εξετάσεις βετεράνων των ΗΠΑ. Το συσσωρευμένο, χρόνιο στρες επιδρά στον ιππόκαμπο και συρρικνώνει τον εγκέφαλο, αυξάνοντας τις πιθανότητες για άνοια και άλλα προβλήματα που σχετίζονται με τη μνήμη.\n50 Άγχος και ανοσοποιητικό σύστημα\nΑκόμη και μετά από μικρές επιδράσεις του άγχους έχουν παρατηρήσει αμέτρητοι άνθρωποι με την εμφάνιση πρόσκαιρων δερματικών συμπτωμάτων, τα οποία μπορεί να διαρκέσουν από ώρες έως ημέρες και συχνά εξαφανίζονται από μόνα τους, Ιδιαίτερα αν κάποιο γεγονός το οποίο μας δημιουργούσε άγχος έλαβε τέλος. Σεπορροϊκή και ατοπική δερματίτιδα Έρπης Ψωρίαση Έκζεμα Ακμή\n51 Αντιμετώπιση του άγχους\nΒάλτε μικρούς ρεαλιστικούς στόχους που μπορείτε να κατακτήσετε εύκολα και χωρίς άγχος Αναζητήστε το γέλιο Μην σας πιάνει άγχος όταν κάνετε κάποιο λάθος Οργάνωση της ζωής μας Συζήτηση με αγαπημένα και ευφυή άτομα Ένα καλό βιβλίο, μια καλή μουσική, ένα ευχάριστο περιοδικό διώχνουν το άγχος Τεxνικές αναπνοής που διώχνουν το άγχος Ζεστό μπάνιο, ρόφημα, ξεκούραση, ύπνος, μασάζ\n52 Με την παρουσίαση αυτή δεν :\nΜε την παρουσίαση αυτή δεν : Παραπλανώ Απειλώ Τρομοκρατώ Υπερβάλω - Μεγαλοποιήσω Παραπληροφορώ ΑΛΛΑ ΝΑ ΕΝΗΜΕΡΩΝΩ ΣΩΣΤΑ ΥΠΕΥΘΥΝΑ ΚΑΙ ΠΑΝΩ ΑΠ΄ΟΛΑ ΛΕΩ ΤΗΝ ΑΛΗΘΕΙΑ!!!!\n54 Παθολογική Κλινική Πανεπιστημιακού Νοσοκομείου «ΜΟΤΟΛ» Πράγα 1977\nΠαθολογική Κλινική Πανεπιστημιακού Νοσοκομείου «ΜΟΤΟΛ» Πράγα 1977\n58 Χρειάζεται σχόλιο ;;;;;\n59 ΕΥΧΑΡΙΣΤΩ ΓΙΑ ΤΗΝ ΥΠΟΜΟΝΗ ΚΑΙ ΤΗΝ ΠΡΟΣΟΧΗ ΣΑΣ\nΕΥΧΑΡΙΣΤΩ ΓΙΑ ΤΗΝ ΥΠΟΜΟΝΗ ΚΑΙ ΤΗΝ ΠΡΟΣΟΧΗ ΣΑΣ\nΚατέβασμα ppt "Δρ Βάσος Θ. Οικονόμου Παθολόγος - Καρδιολόγος"


Έρωτας σε… εξορία! – Beezdom\nΠολλά τα προβλήματα σε αυτούς τους περίεργους καιρούς και ρυθμούς που ζει η ανθρωπότητα. Κάποιοι με πολλά προβλήματα, άλλοι με λιγότερα. Υπάρχει όμως μια μερίδα που τραβάνε ένα ζόρι λίγο δύσκολο. Γιατί όπως και να το κάνουμε αυτά τα πλασματάκια που ζούνε τον έρωτα τους με όρους εξορίας, αξίζουν ένα μεγάλο χειροκρότημα. Εδώ, δοκιμάζονται καθημερινά οι σχέσεις που δεν είναι σε “εξορία”, σκεφτείτε μέσα σε τι κύματα και σε τι φουρτούνες κολυμπάνε οι “εξόριστοι”.\nΌσο και αν μας φαίνεται περίεργο αυτές οι σχέσεις συμβαίνουν πολύ συχνά. Συνήθως δεν ξεκινούν έτσι, αλλά λόγω συνθηκών, δουλειάς, σπουδών, πολλοί καταλήγουν να βλέπονται μερικές μέρες το χρόνο. Μεγάλο ζόρι λέμε. Ακούμε συχνά διάφορες απόψεις περί του θέματος. Οι περισσότεροι πιστεύουν ότι ο έρωτας από απόσταση έχει ημερομηνία λήξης. Εγώ λέω πως όλες οι σχέσεις, όταν ξεκινάνε έχουν δύο πιθανές διαδρομές. Η’ θα ζήσουν αυτοί καλά κι εμείς καλύτερα ή θα τους φάει ο κακός ο λύκος που στις μέρες μας μπορεί να είναι από το κέρατο μέχρι τον εγωισμό. Αναμφισβήτητα, τα ζευγάρια που ζουν χωριστά έχουν να αντιμετωπίσουν μεγάλες δυσκολίες και εμπόδια. Κάποιοι τα καταφέρνουν, κάποιοι άλλοι όχι.\nΟ μεγαλύτερος εχθρός των σχέσεων από απόσταση είναι η ανασφάλεια και η αμφιβολία. Αυτά τα δύο δυστυχώς κάνουν μεγάλη παρέα, μη σας πω ότι είναι και κολλητές με την αγαπημένη μου φίλη τη ζήλεια. Η ρήξη σε μια τέτοια σχέση μπορεί να ξεκινήσει πολύ εύκολα, από κάτι μικρό, το οποίο μεγαλοποιείται λόγω της απόστασης και της έλλειψης άμεσης επικοινωνίας. Υπάρχουν βέβαια και άλλα κενά που δημιουργούνται στους “εξόριστους”. Οποιοδήποτε συναισθηματικό η σωματικό κενό πιθανόν να καλύπτεται έστω και προσωρινά από κάποιον άλλο. Είναι ανθρώπινο.\nΟι σχέσεις δεν απαιτούν πάντα την καθημερινή επαφή. Αν ο έρωτας είναι «φρέσκος» και οι δύο σύντροφοι δεν έχουν προλάβει να δημιουργήσουν στενούς δεσμούς και να δεθούν, τότε το πιο πιθανό θα υπάρξει πρόβλημα. Ωστόσο, μια δοκιμασμένη σχέση που βασίζεται σε πραγματική αγάπη και ενδιαφέρον, μπορεί να επιβιώσει ακόμη και αν τη χωρίζουν χιλιόμετρα. Όταν ο ένας είναι μέρος της καθημερινότητας του άλλου σε μόνιμη βάση, οι δεσμοί μπορούν όντως να διατηρηθούν. Όπως και στις κανονικές σχέσεις, αν μπορούμε να χρησιμοποιήσουμε αυτό τον όρο, οι σχέσεις από μακριά χρειάζονται κάποιους βασικούς κανόνες επιβίωσης. Survivor σχέσεων ένα πράγμα! Η ειλικρίνεια, η επικοινωνία, ο σεβασμός, τη καθημερινή ανταλλαγή ευχάριστων και δυσάρεστων στιγμών είναι όλα μέσα στη μαγική συνταγή μιας καλής σχέσης. Ναι, μάτια που δε βλέπονται γρήγορα λησμονιούνται, αλλά εν τέλει ποιος είπε ότι οι κανόνες δεν έχουν εξαιρέσεις;\n***Πηγή φωτογραφίας εξωφύλλου: dreamstime.com\nlove, LOVEBEEZ, ΕΡΩΤΑΣ, ΑΓΑΠΗ, ΣΧΕΣΕΙΣ, ΑΝΘΡΩΠΟΙ, BEES, ΔΟΥΛΕΙΑ, ΑΠΟΨΗ, ΚΑΘΗΜΕΡΙΝΟΤΗΤΑ, ΖΟΡΙ, ΑΠΟΨΕΙΣ, ΜΕΛΕΤΗ, ΑΠΩΛΕΙΕΣ, ΘΕΟΦΑΝΙΔΗ, ΑΝΤΖΕΛΙΚΑΘΕΟΦΑΝΙΔΗ, ΑΝΤΖΕΛΙΚΑ, ΕΞΟΡΙΑ, ΚΑΙΡΟΙ, ΡΥΘΜΟΙ


Τουριστικός Οδηγός: Είναι αυτή η πιο εντυπωσιακή γέφυρα του πλανήτη; Δείτε πώς... βυθίζεται στη θάλασσα! [Εικόνες]\nΕίναι αυτή η πιο εντυπωσιακή γέφυρα του πλανήτη; Δείτε πώς... βυθίζεται στη θάλασσα! [Εικόνες]\nΑυτός ο μοναδικός αυτοκινητόδρομος συνδέει την δανέζικη πρωτεύουσα, Κοπεγχάγη, με τη σουηδική πόλη Μάλμε και σχεδιάστηκε από τον αρχιτέκτονα George K.S. Rotne και άνοιξε την 1η Ιουλίου του 2000.\nΗ γέφυρα εκτείνεται για 8 χιλιόμετρα πριν μεταβιβαστεί σε ένα τεχνητό νησάκι, μέσα σε ένα τούνελ 4ων χιλιομέτρων...\nΣτο νησί αυτό έχουν εντοπιστεί περισσότερα από 500 διαφορετικά είδη φυτών, ενώ το νησί κατασκευάστηκε από υλικό που ανασύρθηκε από το βυθό της θάλασσας.\nΔείτε την εντυπωσιακή γέφυρα:\nΕτικέτες Γέφυρες , Δανία , Ευρώπη


Eladiet Jelly Kids Apetit 150ml | Pharm24.gr\nΕΛΟΒΑΡΗ ΑΓΓΕΛΙΚΑ Α.Ε.\nEladiet Jelly Kids Apetit 150ml\nΠαιδικό Σιρόπι για την Αύξηση της Όρεξης με Βασιλικό Πολτό, Κιγχόνη & 6 Βιταμινών\nEladiet Jelly Kids Apetit Παιδικό Σιρόπι για την Αύξηση της Όρεξης με Βασιλικό Πολτό, Κιγχόνη & 6 Βιταμινών 150ml ο JellyKids Apetit περιέχει κιγχόνη ως φυσικό διεγερτικό της όρεξης. Σε συνδυασμό με φρέσκο βασιλικό πολτό, παρέχει στα παιδιά την απ... Διαβάστε περισσότερα\nx2 Διπλοί πόντοι | Κερδίστε 99 πόντους\nΣιρόπια Παιδικά, Ενίσχυση Ανοσοποιητικού για Παιδιά, Βασιλικός Πολτός, Βιταμίνες για Παιδιά, Παιδικές Βιταμίνες - Συμπληρώματα Διατροφής\nEladiet Jelly Kids Apetit Παιδικό Σιρόπι για την Αύξηση της Όρεξης με Βασιλικό Πολτό, Κιγχόνη & 6 Βιταμινών 150ml\nο JellyKids Apetit περιέχει κιγχόνη ως φυσικό διεγερτικό της όρεξης. Σε συνδυασμό με φρέσκο βασιλικό πολτό, παρέχει στα παιδιά την απαραίτητη ενέργεια και ζωτικότητα και συμβάλλει στην ανάπτυξη τους, ενώ συντελεί στη μυϊκή και οστική ανάπτυξη, καθώς και στη διανοητική δραστηριότητα.\nΕπιπλέον, προσφέρει τη συνιστώμενη ημερήσια πρόσληψη σε βιταμίνες A, B1, B2, B3, C και D.\nTo 90% των παιδιών παρουσίασε αξιοσημείωτη βελτίωση του βάρους του σε μόλις 1 μήνα χρήσης του προϊόντος καθώς κατάφεραν να προσεγγίσουν το ιδανικό τους βάρος!\nΗ κιγχόνη συμβάλλει στην αύξηση της όρεξης. Η Βιταμίνη Α συμβάλλει στη φυσιολογική λειτουργία του ανοσοποιητικού συστήματος. Οι Βιταμίνες C, Β1, Β2 και Β3 συμβάλλουν στη φυσιολογική λειτουργία των μεταβολικών διεργασιών που αποσκοπούν στην παραγωγή ενέργειας. Η Βιταμίνη D συμβάλλει στη διατήρηση της φυσιολογικής κατάστασης των οστών.\nΣτην ΕΛΟΒΑΡΗ ενδιαφερόμαστε για την υγεία των παιδιών. Για το λόγο αυτό έχουμε δημιουργήσει σε συνεργασία με την ELADIET μία πλήρη σειρά συμπληρωμάτων διατροφής, αφιερωμένα σε εκείνα.\nΟλόκληρη η σειρά προϊόντων Jelly Kids έχει επεξεργαστεί και σχεδιαστεί ειδικά για παιδιά: συστατικά, δοσολογίες, εμφάνιση, γεύσεις, κτλ.\nΟ βασιλικός πολτός, τροφή υψηλής διατροφικής αξίας που βοηθά τα παιδιά να αναπτυχθούν με υγεία και δύναμη, αποτελεί το σύνδεσμο μεταξύ των προϊόντων Jelly Kids. Επιπλέον, καθένα από τα προϊόντα περιέχει επιπλέον ενεργά συστατικά που βοηθούν στην καλή λειτουργία του οργανισμού κατά τη διάρκεια των απαιτητικών περιόδων ανάπτυξης των παιδιών.\nΜε πιστοποίηση της FACE κατάλληλα για κοιλιοκάκη και διαβητικούς.\nΟ βασιλικός πολτός είναι ένας θησαυρός της φύσης, πλούσιος σε θρεπτικά στοιχεία κι ενέργεια, που οι μέλισσες διαχωρίζουν ώστε να ταΐσουν τις προνύμφες τους για 3 ημέρες, καθώς και τη βασίλισσα τους, καθ’ όλη τη διάρκεια της ζωής της.\nΤο προϊόν προστέθηκε στον κατάλογο μας στις: 2021-08-10 13:37:58. Τελευταία ενημέρωση: 2022-07-06 03:40:24\nΑπό 3 έως 5 ετών 5ml (1 κουταλάκι του γλυκού) την ημέρα, παιδιά άνω των 5 ετών 10 ml (1 κουταλιά της σούπας ή 2 κουταλάκια του γλυκού) την ημέρα, κατά προτίμηση το πρωί πριν το πρωινό.\nΧωρίς λακτόζη, γλουτένη και καφεΐνη\nΗμερήσια δόση (ανά 10 ml): 150 mg βασιλικός πολτός, 80 mg Βιταμίνη C (100% ΣΗΔ), 20 mg κιγχόνη, 16 mg Βιταμίνη Β3 (100% ΣΗΔ), 1,4 mg Βιταμίνη Β2 (100% ΣΗΔ), 1,1 mg Βιταμίνη Β1 (100% ΣΗΔ), 800 μg Βιταμίνη Α (100% ΣΗΔ) και 5 μg Βιταμίνη D3 (100% ΣΗΔ). ΣΗΔ: Συνιστώμενη Ημερήσια Δόση


Το Miraggio Thermal Spa Resort καλωσορίζει στην οικογένειά του τον σεφ Γιώργο Παπαδόπουλο\nΗ νέα εποχή του Miraggio αρχίζει από τις γεύσεις!\nΛένε πως το φαγητό «είναι το συστατικό που δένει τις ανθρώπινες σχέσεις» και μάλλον δεν έχουν άδικο. Το φαγητό είναι αναπόσπαστο κομμάτι της καθημερινότητάς μας, βιολογική ανάγκη, κουλτούρα και πάνω απ' όλα Τέχνη. Για να επιτευχθούν όλα αυτά χρειάζεται ο κατάλληλος άνθρωπος να διευθύνει την ορχήστρα μιας κουζίνας.\nΤο Miraggio Thermal Spa Restort ανακοινώνει την συνεργασία με τον έμπειρο σεφ Γιώργο Παπαδόπουλο, έναν γνώστη και δημιουργό των γεύσεων που τα τελευταία 30 χρόνια έχει αφιερώσει τη ζωή του στο να γαργαλάει τους ουρανίσκους μας με τις δημιουργίες του.\nΈχοντας υπηρετήσει πιστά τα τελευταία χρόνια την τέχνη της μαγειρικής τόσο στην Ελλάδα όσο και στο εξωτερικό, εκτιμούμε ότι ήταν η καλύτερη πρόταση που θα μπορούσαμε να έχουμε, αφού θεωρούμε ότι ο σεφ Γιώργος Παπαδόπουλος μπορεί να «απογειώσει» την κουζίνα του Miraggio.\nΌπως λέει ο ίδιος: «Το Miraggio ήταν και ο λόγος της επιστροφής μου από την Αμερική. Δεν υπήρχαν περιθώρια από την πλευρά μου να αρνηθώ μια τόσο σοβαρή πρόταση μιας και το Miraggio συγκαταλέγεται στα κορυφαία ξενοδοχεία στην Ελλάδα. Η ευθύνη μιας συνεργασίας-πρόκλησης με ωθεί να εμπνευστώ όλα τα μενού τόσο των εστιατορίων αλα καρτ όσο και του κεντρικού εστιατορίου με μία ξεχωριστή φιλοσοφία για το καθένα στηριζόμενη όμως σε μια κοινή βάση. Την αδιαπραγμάτευτη κουλτούρα στην προμήθεια της καλύτερης πρώτης ύλης με γνώμονα την εποχικότητα τους.\nΦέτος θα εστιάσουμε στο να ανακαλύψουμε όλα τα προϊόντα της Χαλκιδικής από τον πιο μικρό παραγωγό έως και τον μεγαλύτερο. Αυτό που είναι πρέπον και σεβάσμιο για όλους αυτούς τους ανθρώπους της περιοχής, είναι να τα προσφέρουμε όχι μόνο στη φυσική τους μορφή αλλά και να εμπνευστούμε συνταγές που θα τα αναδεικνύουν ενώ συγχρόνως θα παρουσιάζονται με μια πρόταση πιο δημιουργική.\nΣτη μαγειρική ως μορφή τέχνης οι καλλιτέχνες – δημιουργοί οφείλουν να μη βαδίζουν στα εσκαμμένα αλλά να αυτοσχεδιάζουν».\nΚαλώς ήλθες Γιώργο στην οικογένεια του Miraggio!


«Διάβασες τον Γιώργο Κουμεντάκη; Μα τι έπαθε;»\nΠέντε διαφορετικά τηλεφωνήματα από ανθρώπους του χώρου, χωρίς «μικροπολιτικά» κίνητρα ή ιδιοτέλειες (σπεύδω να διευκρινίσω για να μην.. παρεξηγηθώ), είχαν χθες παρόμοια «επωδό». Δικαιολογημένα, μάλλον.\nΤον καλλιτεχνικό διευθυντή της Λυρικής Γιώργο Κουμεντάκη τον ξέρουμε ως ένα από τους πιο ταλαντούχους και, γνωστούς εντός κι εκτός Ελλάδας, σύγχρονους Έλληνες συνθέτες. Ως εκ τούτου τον ξέρουμε ως πρόσωπο-αναφοράς της μουσικής ζωής του τόπου. Ξέρουμε επίσης ότι συχνά, λόγω γνώσης του χώρου κι εμπειρίας, κλήθηκε ανεπισήμως κάποιες φορές να έχει συμβουλευτικό ρόλο υπέρ κάποιων υπουργών. Ξέρουμε ότι πάντοτε ήταν ένας δημιουργός που έχαιρε μιας υπερκομματικής εκτίμησης δηλαδή. Και τέλος ξέρουμε ότι είναι σίγουρα ένα πρόσωπο προβεβλημένο και αγαπημένο των Μέσων τόσο λόγω του συνθετικού του έργου, όσο και λόγω των διοικητικών του ικανοτήτων και εμπνεύσεων στο τιμόνι της Λυρικής καθώς και του νηφάλιου και προσεκτικού τρόπου που εκφραζόταν ακόμα κι όταν είχε προσωπικό λόγο να εξοργίζεται. Είχε αυτή τη φορά; Μάλλον όχι. Αλλά οι απαντήσεις του στη συνέντευξη που έδωσε στο Iefimerida (Γιώργος Κουμεντάκης στο iefimerida: Η μετά τον κορωνοϊό εποχή θα είναι από τις πιο θολές της ανθρωπότητας, κυρίως στην Τέχνη) και οργή φανέρωναν και δίκην προθέσεων έκαναν και ένα βαθμό αλαζονείας εξέπεμπαν που σίγουρα δεν του ανήκε. Διότι στη χειρότερη περίπτωση το ύφος αυτό θα ανήκε σ΄ έναν θιγμένο Υπουργό Πολιτισμού. Και πράγματι ο Γιώργος Κουμεντάκης φάνηκε σαν να μιλάει αντ΄αυτού ή εν προκειμένω αντ΄αυτής.\nΜόνον ένας υπουργός που έχει να υπερασπιστεί τον πολιτικό του ρόλο θα απέδιδε οριζοντίως τις διαμαρτυρίες όσων είχαν λόγο να θεωρούν ότι η Υπουργός Πολιτισμού ολιγώρησε στην αντιμετώπιση της υγειονομικής και οικονομικής κρίσης στον χώρο του Πολιτισμού, σε «μικροπολιτική», «στρατηγική», «πόλεμο εκ των έσω» και σε κουφούς «που φωνάζουν χωρίς να μπορούν να ακούσουν τον εαυτό τους. Και σε αυτούς μέσα συγκαταλέγονται οι πλέον ευνοημένοι(…)». Καταρχάς η πλειονότητα όσων διαμαρτυρήθηκαν ξανά και ξανά μέχρι να δει ο κύριος Κουμεντάκης «φωτιά» και «πάθος» στα μάτια της Υπουργού («Είδα τη φωτιά και το πάθος στα μάτια της Μενδώνη όταν με φώναξε») και εκείνη να κινητοποιηθεί επιτέλους, ήταν άνθρωποι που αντιλήφθηκαν ότι οι δουλειές τους καταρρέουν, το μέλλον τους είναι εντελώς αβέβαιο, η πορεία του ιού απρόβλεπτη και η επιβίωσή τους σε άμεσο κίνδυνο. Δεν αμφιβάλλω ότι ανάμεσά τους θα ήταν και οι «πλέον ευνοημένοι» αλλά μήπως υπάρχει κάποιος σ΄αυτή την δυστοπία του κορονοϊού που να διατηρεί τις καλλιτεχνικές του βεβαιότητες; Μάλλον όχι ακόμα κι αν είσαι π.χ. ο καλλιτεχνικός διευθυντής του ισχυρότερου εποπτευόμενου φορέα στην χώρα και με το ίδρυμα Νιάρχος να σε στηρίζει. Με όλο το σεβασμό λοιπόν στον κο Κουμεντάκη όταν είσαι εκ των πραγμάτων σε θέση ισχύος και εξουσίας καλό είναι να σκέφτεσαι ότι υπάρχουν άνθρωποι στον χώρο που δεν έχουν πάρει ακόμα καν το ειδικό επίδομα.\nΑν και δεν την κατονόμασε, ο κος Κουμεντάκης τα έβαλε όμως κυρίως με την Ολγα Κεφαλογιάννη σχολιάζοντας τις επερωτήσεις της για τον Πολιτισμό στη Βουλή ως «με αυτονόητο, καθόλου δημιουργικό και εντελώς μπανάλ περιεχόμενο» και υποκινούμενες από «μικροπολιτική» και «προσωπικές αδυναμίες». Αναρωτιόταν μάλιστα «δεν θα μπορούσαν όλοι αυτοί να πάρουν ένα τηλέφωνο στο υπουργείο να μάθουν τις προθέσεις της υπουργού και ίσως και να υποβάλλουν τις προτάσεις τους;» Να άλλη μια περίπτωση που ο κος Κουμεντάκης αντέδρασε υπουργικά! Οι εσωκομματικά προερχόμενες επερωτήσεις αντί για τα Ι.Χ.τηλεφωνήματα είναι μία άκρως δημοκρατική κατάκτηση-ως κοινοβουλευτική αντανάκλαση δημοκρατικότερη ίσως ακόμα και από τις ερωτήσεις των άλλων κομμάτων. Και επιπλέον η Κεφαλογιάννη που ήταν όλα τα χρόνια της αντιπολίτευσης Τομεάρχης Πολιτισμού της Ν.Δ. έχει δικαίωμα να έχει μία άποψη περί πολιτιστικής πολιτικής διαφορετική από την κα Μενδωνη. Όχι;\nΠεραιτέρω ο καλλιτεχνικός διευθυντής της Λυρικής φτάνει να υπερασπιστεί και το Μητρώο Καλλιτεχνών ως έχει. Μα ουδείς αμφισβήτησε την απαραίτητη παρουσία του και τη χρησιμότητά του «για να λυθούν τουλάχιστον οι αχαρτογράφητες περιοχές των καλλιτεχνικών και τεχνικών ειδικοτήτων που κατοικούν για τόσα χρόνια στον πλανήτη του μαύρου χρήματος». Αλίμονο όμως εάν ο χώρος που τον αφορά, δεν επεσήμαινε τα τραγικά λάθη και τις παραλείψεις στη δομή του Μητρώου. Τα παραδέχτηκε άλλωστε και το ίδιο το ΥΠΠΟ.\nΓια το πρόγραμμα «Όλη η Ελλάδα ένας Πολιτισμός»\nΤι άλλο; Ο κος Κουμεντάκης υπερασπίζεται το πρόγραμμα «Όλη η Ελλάδα ένας Πολιτισμός» επιμένοντας ότι το αίτημα της Υπουργού ήταν, εξαρχής όταν τον φώναξε, να συμπεριληφθεί «το λιγότερο ποσοστό στον Οργανισμό σου, το περισσότερο στην ελεύθερη αγορά». Σωστά. Ο φορέας του όμως ήταν ένας εξ όσων κλήθηκαν να επιλέξουν τις συμμετοχές στο πρόγραμμα με απευθείας ανάθεση που όσο καλές και υποστηρικτικές προθέσεις κι αν είχε ο ίδιος δεν είναι η αντικειμενικότερη μέθοδος επιλογής. Κι επιπλέον επαινώντας με τέτοια ζέση την Υπουργό γι αυτό το πρόγραμμα είναι σαν να επαινεί εαυτόν.\nΤέλος κι αυτό ως απολύτως προσωπική κρίση εμένα μου ήχησαν αντιαισθητικές φράσεις του στη συνέντευξη όπως «Αυτό που θαυμάζω στη Μενδώνη είναι ότι σε αυτό το σφυροκόπημα που έφαγε αντέδρασε με πράξεις. Δεν το έβαλε κάτω. Γι’ αυτό τους έσπασε τα νεύρα». Πέρα από την ταύτιση με τον ψυχισμό της κας Μενδώνη ο κος Κουμεντάκης θεωρεί ότι το στοίχημα ήταν να σπάσει η υπουργός τα νεύρα των διαμαρτυρόμενων ή να εισακούσει την αγωνία τους; Ή ήταν όλοι υποκινούμενοι από ιδιοτέλειες και μικροκομματικά συμφέροντα και τόσοι πολλοί συνάδελφοι του είχαν βάλει στο μάτι την κα Μενδωνη;\nΤελικά θεωρώ ότι όσο ο ίδιος βρίσκεται σε μια προνομιακή-όχι επειδή δεν την αξίζει βέβαια- θέση (μια που ανανεώθηκε σχετικά πρόσφατα η θητεία του στη Λυρική και είναι από τους βασικούς συνομιλητές της Υπουργού), όλα αυτά ηχούν τουλάχιστον άκομψα. Κι επιτρέπουν στα κίνητρά του να παρεξηγηθούν ακόμα κι από ανθρώπους που εκτιμούν και το έργο και την προσωπικότητά του. Ο σπουδαίος συνθέτης Γιώργος Κουμεντάκης δεν έχει ανάγκη να φαίνεται σαν να μιλάει ως porte parole κάποιου άλλου, όποιος κι αν είναι αυτός. Λυπάμαι.\n(φωτογραφία του Ανδρέα Σιμόπουλου από το iefimerida.gr)


για την μνήμη του Νίκου - Δευτέρα 2 Φεβ. 2015 (επανάρτηση από τον 2ο του '14)\n...πέρασε ένας χρόνος και ακόμα ενοχλούμαι από την απουσία του. Έτσι, καλό θα είναι να τον μηνμονεύσουμε, πάλι.\nΟ Νίκος Καπετανάκης ήταν μια πολύ ασυνήθιστη περίπτωση ανθρώπου. Τον διακατείχε μια αίσθηση σπάνιου χιούμορ. Η μνήμη μας είναι πλήρης από σπαρταριστές ιστορίες στις οποίες είχε πρωταγωνιστήσει αλλά και διηγηθεί σε όσους δεν είχαν την τύχη να τις ζήσουν. Ταυτόχρονα όμως, ήταν μια προσωπικότητα κατ' εξοχήν σοβαρή.\nΣτη ζωή του ασχολήθηκε με πολλά πράγματα. Η αυτοκινητική κοινότητα μπορεί να τον θυμάται για τις επιδόσεις του στους αγώνες και τις επιχειρηματικές του δραστηριότητες στον χώρο της εμπορίας και είναι αλήθεια ότι ο Νίκος ήταν σχεδόν παντού. Αγωνιζόμενος, ιδρυτικό μέλος και πρόεδρος του Σ.Ο.Α.Α., ιδρυτικό μέλος του Σ.Β.Ο.Α.Α. πρόεδρος του Aγωνιστικού τμήματος της Λέσχης, μέλος της Ε.θ.Ε.Α., πρόεδρος του Πειθαρχικού, μέλος της επιτροπής της πίστας του Ορχομενού, σχεδόν τα πάντα.\nΙούλιος 2002, στην εκκίνηση του ιστορικού ράλυ Ακρόπολις\nΗ επαγγελματική του ζωή ήταν ακόμα πιο πλήρης. Ιδιοκτήτης μαρμαράδικου, αλλά και καταστήματος πωλήσεως αυτοκινήτων, όπως και σκαφών. Κατασκευαστής ακινήτων, θεατρικός επιμελητής, καλλιτεχνικός διευθυντής, ενώ έχει παίξει και στον κινηματογράφο (5.000 ψέμματα). Πιθανότατα δε, κάτι θα λησμονώ.\nΓεννημένος το καλοκαίρι του '32, τέταρτη γενιά Κηφισιώτης. Στα νεανικά του χρόνια, αμέσως μετά τη λαίλαπα της Κατοχής, τον κέρδισε ο κλασσικός αθλητισμός όπου σημείωσε εξαιρετικές επιδόσεις. Ως έφηβος είχε 11,5 στα 100 μέτρα και 52,5 στα 400, πάνω στην καρβουνόσκονη του Πανιωνίου και του Ζηρίνειου. Όταν ενηλικιώθηκε, τον κέρδισε ολοκληρωτικά η λάμψη των αγώνων αυτοκινήτου.\nΣε ηλικία πέντε ετών. Κηφισιά 1937.\nΠρώτος του αγώνας, ήταν το Φθινοπωρινό ράλυ του '56 ως τρίτο μέλος του πληρ'ωματος και ακολούθως το «Πρωτελατών» και το «Ακρόπολις» του '57. Συμμετείχε σε κάθε μορφή αγώνα, με μια πλειάδα αυτοκινήτων. Ξεκίνησε σε 15 «Ακρόπολις» για να δεί την καρώ σημαία σε επτά από αυτά, ενώ συμμετείχε και σε οκτώ rallye Monte Carlo.\nΗ αγωνιστική άδεια του ’58. Είναι η υπ΄αριθμόν 89!\nΚορυφαία του στιγμή η Ρόδος του '65, όπου με την Jag του γιατρού και φίλου του Μίμη Μαρκομιχελάκη, διέλυσε τον συναγωνισμό τόσο στην ανάβαση Φιλερήμου όσο και στο δύσκολο και επικίνδυνο σιρκουί ανάμεσα στα ενετικά τείχη της πόλης, πετυχαίνοντας νέα ρεκόρ. Επίσης το τρίωρο του '68 όπου κάτω από καταρρακτώδη βροχή οδηγούσε τη «δύο – δύο» πρώτη έως τον τελευταίο γύρο όταν εγκατέλειψε, αλλά και το νικηφόρο Τατόι του Ιουλίου του '69, το πρώτο «μικρό» της ιστορίας.\nΜε τον Μήνα Βουρδουμπάκη και το ηρωικό Glas στο πριγκιπάτο\nΉταν απολαυστικό απλώς και να γνώριζες τον Νίκο, πόσω μάλλον να τον είχες φίλο. Έχοντας ζήσει τη χρυσή περίοδο των Ελληνικών αγώνων αυτοκινήτου, ήταν μια παρακαταθήκη πληροφοριών, απόψεων και αφηγήσεων. Η μεγάλη του επιτυχία; Ότι παρά τις πολλαπλές ιδιότητες του, παρέμεινε ηθικά καθαρός, άψογος και ειλικρινής.\nΡόδος ’68, λίγα μέτρα μετά την εκκίνηση, δίπλα στην ασημένια δυο δύο του «Είπωρχ», έχοντας πίσω τους «Μαύρο», Γ. Κρητικό, μόλις διακρίνεται και η Vette του Τζώνυ.\nΣε προσωπικό επίπεδο, επιτρέψτε μου να ανακαλέσω τις συναντήσεις μας σε εκείνο το κουκλόσπιτο που ζούσε στην οδό Κύπρου στην Κηφισιά με την υπέροχη αυλή, εικόνα παλαιότερης, σημαντικότερης, λαμπρής εποχής. Ήταν μοναδικός ο τρόπος που ζούσε αντιμετωπίζοντας τα σοβαρά θέματα με χιούμορ, καλοσύνη και άνεση και παίρνοντας το χιούμορ πολύ σοβαρά. Είναι ανερμήνευτο που έβρισκε αυτά τα αποθέματα αισιοδοξίας ισορροπημένου κεφιού και ηρεμίας.\nΤρίωρο ’68. Μπορεί και να είχε νικήσει. Ήταν θέμα ερμηνείας κανονισμών…\nΟ Νίκος Καπετανάκης έφυγε από τη ζωή, σήμερα Σάββατο 1η/2ου/'14 λίγο πριν τα 82 του χρόνια. Η εξόδιος ακολουθία θα πραγματοποιηθεί στις 16.00GR της Δευτέρας 3 Φεβρουαρίου στο νεκροταφείο Κηφισιάς.\nYΓ1: Εννέα χρόνια νωρίτερα, δουλεύοnτας το υλικό του «Όθεν ούζα καλά», περάσαμε αρκετές ώρες μαζί συζητώντας για τα παλιά, αλλά και το 2008 δουλεύοντας πάνω στο "Κουκκίδες στο χρόνο". Στο χρονικά μικρό αυτό, απόσπασμα από τις ηχογραφημένες συζητήσεις μας, που παρατίθεται εδώ, ο Νίκος θυμάται το πως ενεπλάκη στο χώρο του αυτοκινήτου και μάλιστα εξ απαλών ονύχων.


Ο ΧΑΦΙΕΣ: Ξεσηκωμός για το ύπουλο σχέδιο άλωσης της Θράκης...\nΞεσηκωμός για το ύπουλο σχέδιο άλωσης της Θράκης...\nΟι δομές φιλοξενίας μεταναστών στον Έβρο, δημιουργούν πέμπτη φάλαγγα πίσω από τη γραμμή προκαλύψεως του Στρατού\nΑπό τον Νικο Σταυρουλάκη\nΠοιος έξυπνος, με υψηλό IQ, είχε τη φαεινή ιδέα να δημιουργηθούν (παλαιότερα) και τώρα να επεκταθούν οι δύο υπάρχουσες δομές μεταναστών στην Ορεστιάδα της Θράκης πίσω ακριβώς από τις πρώτες γραμμές προκαλύψεως του Στρατού Ξηράς στα ελληνοτουρκικά σύνορα;;;\nΕίναι το δικό μας κεντρικό ερώτημα, το οποίο ταυτόχρονα απασχολεί το σύνολο του πληθυσμού σε ολόκληρο τον νομό Έβρου, ο οποίος ήδη «βράζει» για τις αποφάσεις και τους κεντρικούς χειρισμούς της κυβέρνησης στην Αθήνα.\nΕδώ και αρκετό καιρό οι πολίτες του Έβρου γνώριζαν ότι κάτι ετοιμαζόταν στις δύο υπάρχουσες δομές της περιοχής. Εκεί λειτουργούν το ΚΥΤ (Κέντρο Υποδοχής και Ταυτοποίησης) 250 θέσεων (θεωρητικά) και το ΠΡΟΚΕΚΑ (Προαναχωρησιακό Κέντρο Καταγραφής) επίσης 250 θέσεων, τα οποία, όμως, κατά διαστήματα, υποχρεώνονται να φιλοξενήσουν πολύ περισσότερους «εισβολείς» από την Τουρκία.\nΗ κατάσταση που επικρατεί εκεί -και στα δύο γειτνιάζοντα συγκροτήματα- είναι οργανωμένη κατά τον γνωστό ελληνικό, παγίως πρόχειρο τρόπο, με υποδομές που «υποφέρουν», υπό το βάρος των ανθρώπων που καλούνται να εξυπηρετήσουν, ενώ οι ελλείψεις σε προσωπικό και μέσα καθιστούν «σκλαβιά» την εργασία στελεχών των κρατικών υπηρεσιών, των περιφερόμενων ΜΚΟ και της ΕΛ.ΑΣ. στις τριτοκοσμικές εγκαταστάσεις.\nΟύτε χαρτί ούτε στιλό\nΑρμόδια στελέχη που επιθυμούν να διατηρήσουν την ανωνυμία τους ανέφεραν παραδειγματικά στην «κυριακάτικη δημοκρατία» ότι είναι σύνηθες να μην υπάρχουν τα στοιχειώδη μέσα γραφείου, όπως χαρτί εκτύπωσης ή στιλό, για να γράφουν τα στοιχεία των προσφύγων – μεταναστών που συλλαμβάνονται καθημερινά στην ελληνοτουρκική μεθόριο και οδηγούνται εκεί για τις πρώτες διατυπώσεις.\nΌλοι, μα όλοι, οι πολίτες, αλλά και οι τοπικές Αρχές και οι βουλευτές του νομού από το σύνολο των κομμάτων είναι ανάστατοι με τους χειρισμούς του προβλήματος.\nΕκτός από το ποιος είχε την αρχική φαεινή ιδέα, το ερώτημα που τίθεται είναι ποιος έδωσε εντολή να υπάρξει επέκταση των υπαρχουσών δομών, παραγνωρίζοντας το τοπικό αίσθημα και μάλιστα, με προαναγγελία αριθμητικής επέκτασης των δυνατοτήτων φιλοξενίας παράνομων μεταναστών – προσφύγων, ξεσηκώνοντας στο πόδι τον πληθυσμό της ακριτικής πόλης και των γύρω περιοχών.\nΜε την επέκταση και την σχεδιαζόμενη αναβάθμιση της δομής θα είναι εφικτός ο τριπλασιασμός του αριθμού των φιλοξενουμένων στο ΚΥΤ, στο Δημοτικό Διαμέρισμα Φυλακίου του Δήμου Κυπρίνου, στον Έβρο και στο ΠΡΟΚΕΚΑ.\nΣτις δύο υπάρχουσες δομές μέχρι στιγμής οι μετανάστες και οι πρόσφυγες που συλλαμβάνονται από την Αστυνομία και τον Στρατό στα σύνορα του Έβρου ταυτοποιούνται και το αργότερο μέσα σε έναν μήνα προωθούνται σε δομές εκτός Θράκης.\nΤο διαχρονικά υδροκέφαλο κράτος των Αθηνών ουδέποτε φρόντισε να μάθουν οι Έλληνες τι πραγματικά συμβαίνει στη Θράκη, «προπύργιο» της Ελλάδας (και της Ευρώπης) απέναντι στην αλλοπρόσαλλη, επιθετική, επεκτατική, αναθεωρητική Τουρκία, όπως απέδειξαν τα γεγονότα του Φεβρουαρίου 2020, όταν η Άγκυρα «έσπασε τα μούτρα της» στις γραμμές προκαλύψεως του Ελληνικού Στρατού και των Δυνάμεων Ασφαλείας…\nΗ Ορεστιάδα υποφέρει...\nΗ Ορεστιάδα, η βορειότερη και νεότερη πόλη της Ελλάδας, ιδρύθηκε αμιγώς από Έλληνες πρόσφυγες στον ομώνυμο κάμπο της Θράκης, το 1923. Έλληνες κατατρεγμένοι με καταγωγή από την Αδριανούπολη και τις γύρω περιοχές, οι οποίες δεν συμπεριελήφθησαν στον εθνικό κορμό από τους χαρτογιακάδες της Συνθήκης της Λωζάννης, κατέφτασαν στο πάτριο έδαφος για μια καινούργια ζωή.\nΠροέρχονταν κυρίως από το προάστιο Καραγάτς, το οποίο παραχωρήθηκε στην Τουρκία με τη Συνθήκη, καθώς η Τουρκία απαίτησε στον διαμοιρασμό των εδαφών να διαθέτει μια μεγάλη πόλη πριν από την ελληνοτουρκική μεθόριο.\nΗ Αθήνα υποχώρησε (όπως πάντα) και υποχρεώθηκε να φιλοξενήσει τους εξορισμένους κατοίκους της Αδριανούπολης σε μια νέα πόλη λίγα μόνο χιλιόμετρα από τις πατρογονικές εστίες τους.\nΕίναι σήμερα η δεύτερη σε πληθυσμό πόλη του νομού -μετά την πρωτεύουσα, Αλεξανδρούπολη- με πληθυσμό περί τους 19.000 κατοίκους.\nΑπέχει μόλις 2 χλμ. σε ευθεία γραμμή από τη συνορογραμμή του ποταμού Έβρου, φυσικό όριο Ελλάδας – Τουρκίας. Απέχει επίσης 64 χλμ. από το λεγόμενο «τριεθνές σημείο» (σύνορα Ελλάδας – Τουρκίας – Βουλγαρίας) και επομένως παραμένει διαρκώς εκτεθειμένη στην παντός είδους επιθετικότητα των γειτόνων της…\nΈχασε την ψυχραιμία του ο Μηταράκης\nΗ πρόσφατη επίσκεψη στον Έβρο που πραγματοποίησε ο υπουργός Μετανάστευσης Νότης Μηταράκης (8 Φεβρουαρίου) πυροδότησε την πρωτοφανή έκρηξη των κατοίκων, υποχρεώνοντας τον υπουργό να διαφύγει προστατευόμενος, προκειμένου να αποφύγει τη δημόσια οργή.\nΟυδείς μπήκε στον κόπο να απαντήσει με απλά λόγια σε κατοίκους, πολιτευτές και τοπικούς φορείς, χωρίς να τους εκνευρίσει, ποια ακριβώς είναι τα βαθύτερα εθνικά κίνητρα ή και η ανάγκη ενδυνάμωσης των υπαρχουσών δομών μεταναστών – προσφύγων, εξηγώντας και παραθέτοντας τα εθνικά αναγκαία και απαραίτητα βήματα, που πρέπει να γίνουν και μάλιστα άμεσα.\nΑυτό θα κάνουμε σήμερα, παραθέτοντας επιχειρήματα και αντεπιχειρήματα από την Πολιτεία, αλλά και από γνώστες του προβλήματος…\nΑλλά οι Έλληνες, οι οποίοι έχουν συνηθίσει από την εξουσία να τους απευθύνεται με μισόλογα και κοροϊδίες, φυσικά αντέδρασαν στο εφιαλτικό σενάριο να καταστεί η Ορεστιάδα νέα Μόρια.\nΟ Νότης Μηταράκης έχασε την ψυχραιμία του.\nΜετέβη εκεί για να συναντηθεί με τοπικούς παράγοντες και να κατευνάσει τις αντιδράσεις τους σχετικά με τις εργασίες επέκτασης του ΚΥΤ Φυλακίου Έβρου (όχι του ΠΡΟΚΕΚΑ, αν και η αναβάθμιση των υποδομών του ΚΥΤ θα βοηθούσε και τις δύο δομές).\nΑντ’ αυτού, στις συσκέψεις που πραγματοποιήθηκαν κατάφερε να συγκρουστεί με τοπικούς προέδρους των κοινοτήτων και σε συνομιλία επιπέδου «καφενείου» να προβεί σε μη πολιτικά ορθές δηλώσεις που εξέθεσαν τον ίδιο και την κυβέρνηση.\nΚατάφερε, μάλιστα, ακόμα και αυτό που είπε να παρεξηγηθεί κιόλας.\n«Δεν θέλω να σας φέρω εδώ άλλους μετανάστες, αλλά, εάν ήθελα, θα μπορούσα να φέρνω ακόμα και 10.000!\nΑυτή η φράση, ακόμα και υπό τύπον αστεϊσμού, δεν είναι δήλωση έμπειρου πολιτικού.\nΟυδείς αμφισβητεί τον πατριωτισμό του υπουργού Ν. Μηταράκη, ούτε τις αγαθές εθνικά προθέσεις του.\nΟ ίδιος έχει στο παρελθόν ξεμπροστιάσει την ύπουλη πολιτική της Τουρκίας στο Μεταναστευτικό με σταράτα λόγια «on camera».\nΗ Ελλάδα αμύνεται σθεναρά τον τελευταίο χρόνο με όλα τα μέσα απέναντι στις επιθέσεις που επινοούν οι Ανατολίτες χαρτογιακάδες της Άγκυρας, προκειμένου να εκβιάσουν την Ελλάδα και την Ευρώπη και να επιτύχουν τις άνομες επιδιώξεις τους.\nΗ Αθήνα έχει «διαβάσει» καλά το διεθνές περιβάλλον, όπως εξελίσσεται στις ευρωτουρκικές σχέσεις, και προσπαθεί να πάρει τα μέτρα της.\nΑν ήξερε να το εξηγήσει κιόλας, θα ήταν «ευχής έργον».\nδρ. Θεοφάνης Μαλκίδης: Όχι άλλες δομές\nΣτην κατάσταση, όπως διαμορφώνεται με φόντο τις επαναπροωθήσεις, αντιδρούν με σφοδρότητα γεωπολιτικοί επιστήμονες με καταγωγή από τη Θράκη.\nΟ Θεοφάνης Μαλκίδης, διδάκτωρ του Πάντειου Πανεπιστημίου, τονίζει στην «κυριακάτικη δημοκρατία»:\n«Αμφιβάλλω εάν πρόκειται καν για απόφαση της ελληνικής κυβέρνησης.\nΟι γενικότεροι σχεδιασμοί περιλαμβάνουν σχέδια σε ολόκληρη την ελληνική περίμετρο, από τη Θράκη και το Αιγαίο μέχρι την Κύπρο.\nΕκτός από την αυτονόητη ευαισθησία που οφείλουμε να δείχνουμε στην ακριτική περιοχή του Έβρου, θα πρέπει να τονίζουμε και τα εξής:\nΌλα αυτά τα κέντρα υποδοχής και ταυτοποίησης δεσμεύουν εθνικές δυνάμεις, προσωπικό, μέσα, χρήματα και εθνική προσπάθεια που θα μπορούσε να διοχετευτεί σε άλλους τομείς πραγματικής ανάπτυξης και όχι στη διαχείριση των εισβολέων του Ερντογάν».\nΟ Θεοφάνης Μαλκίδης παραθέτει εύλογες πρόνοιες του Διεθνούς Δικαίου, σύμφωνα με τις οποίες κάθε χώρα έχει το δικαίωμα να προασπίζει την εθνική της ασφάλεια και την εθνική κυριαρχία.\nΥπενθυμίζει συγκεκριμένο παράδειγμα της Ισπανίας όταν η Μαδρίτη επαναπροώθησε λαθρομετανάστες από το Μαρόκο, που είχαν καταφύγει απέναντι, σε ισπανικό έδαφος.\nΟι Μαροκινοί κατέφυγαν στο Διεθνές Δικαστήριο, το οποίο δικαίωσε την Ισπανία για την ενέργειά της.\n«Οι Ισπανοί συνοριοφύλακες δεν βρίσκονται στην Ισπανία» τονίζει.\n«Βρίσκονται στο Μαρόκο, καθώς από εκεί μπορεί να ελεγχθεί η κατάσταση.\nΤο ίδιο πρέπει να κάνουν και οι ελληνικές Αρχές και η Frontex.\nΗ Frontex δεν έχει καμία δουλειά στη Σάμο.\nΘα έπρεπε να βρίσκεται στηΣμύρνη και στα τουρκικά παράλια ελέγχοντας τους διακινητές, που έχουν μεταφέρει τη μισή Σομαλία στην Ελλάδα.\nΤα υπόλοιπα είναι λόγια του αέρα».\nΠεριμένουν «εισβολή» τον Μάρτιο!!!\nΣτο επικείμενο Ευρωπαϊκό Συμβούλιο της 25ης Μαρτίου, όπου θα τεθούν επί τάπητος οι ευρωτουρκικές σχέσεις, υπάρχουν σοβαρές πιθανότητες σύγκρουσης Βρυξελλών – Άγκυρας.\nΣτην περίπτωση αυτή ουδείς μπορεί να αποκλείσει το ενδεχόμενο η Τουρκία να προκαλέσει νέα εισβολή, όπως τον Φεβρουάριο του 2020, εκδικούμενη την Ευρώπη, εάν δεν λάβει τα χρήματα που επιδιώκει ή άλλες ευνοϊκές ρυθμίσεις εκ μέρους των Ευρωπαίων ηγετών (Τελωνειακή Ένωση, ενταξιακή πορεία, άνοιγμα των παγωμένων κεφαλαίων της προενταξιακής διαδικασίας κ.λπ.).\nΣτην περίπτωση αυτήν η Ελλάδα θα κληθεί και πάλι να αμυνθεί και τώρα, όπως και τον Φεβρουάριο, αλλά από ακόμα ισχυρότερη θέση, με την επέκταση του φράκτη και τη λειτουργία υποδομών, άμεσης αντίδρασης.\nΑντί των εύλογων εξηγήσεων, πριν από την τοπική έκρηξη, η κυβέρνηση προχώρησε σε αιφνιδιασμούς και εκ των υστέρων υποχρεώθηκε φυσικά σε άτακτη υποχώρηση.\nΗ αρχική σκέψη ήταν να δημιουργηθεί κλειστή δομή καταγραφής μεγαλύτερης χωρητικότητας, αλλά, αφού οι πολίτες αντιδρούν, το θέμα θα επανεξεταστεί.\nΚυβερνητικό στέλεχος ανέφερε στην «κυριακάτικη δημοκρατία» τη σοβαρή πιθανότητα να υπάρξει νέα κατευθυνόμενη συγκέντρωση μεταναστών – προσφύγων στην πλευρά της Τουρκίας τις ημέρες του Μαρτίου 2021.\n«Πρέπει η χώρα να μπορεί να διαχειριστεί μια αιφνίδια νυχτερινή επίθεση και την πιθανότητα, μέσα σε μία νύχτα, να συλληφθούν για παράδειγμα 500 λαθρομετανάστες.\nΟλοι αυτοί θα πρέπει κάπου να οδηγηθούν, προτού προλάβουν να εισχωρήσουν στην ενδοχώρα.\nΘα πρέπει σε μία βραδιά κρίσης να μπορείς να τους μαντρώσεις ταχύτατα και φυσικά δεν είναι δυνατόν να κάνεις διακομιδές, ενώ η κρίση θα είναι σε εξέλιξη».\nΗ πολιτική εξουσία δεν κατάφερε να εξηγήσει με απλά επιχειρήματα ότι μια δομή συγκροτημένη και οργανωμένη με ευρωπαϊκά πρότυπα στην ελληνοτουρκική μεθόριο συμβάλλει στην εθνική προσπάθεια.\nΔεν είναι τοπικό πρόβλημα, είναι εθνικό.\nΤέτοια θέματα δεν λύνονται με λεκτικούς τσαμπουκάδες με τους τοπικούς φορείς, ούτε με τη λογική «αποφασίζουμε και διατάσσουμε».\nΒουλευτής Ν.Δ.: Είμαστε όλοι αντίθετοι\nΟ κόσμος έχει αντιδράσει καθολικά στη συγκεχυμένη ρητορική της κυβέρνησης.\nΑντί της συνεννόησης και του διαλόγου, οι πολίτες του νομού Έβρου ξύπνησαν μια μέρα και διάβασαν στην ιστοσελίδα της Δι@ύγειας τα οικονομοτεχνικά δεδομένα του έργου, όπως είχαν αναρτηθεί από το υπουργείο Μετανάστευσης και Ασύλου.\nΚαι φυσικά επαναστάτησαν.\nΚαι αντέδρασαν όλοι, ανεξαιρέτως κομματικής προέλευσης.\nΤον προβληματισμό και τις επιφυλάξεις τους επέτειναν φαινόμενα όπως η μεταφορά μεταναστών – προσφύγων από άλλες δομές της χώρας.\nΗ επέκταση της δομής σε μια έκταση 72 στρεμμάτων δημιούργησε τέτοιους φόβους.\nΕνδεικτικό είναι το γεγονός ότι μόλις προ μηνός μεταφέρθηκαν, προσωρινά, προσφυγομετανάστες με λεωφορεία από τις Σέρρες στον Έβρο για περίπου 20 μέρες.\nΑλλά επειδή στην Ελλάδα «ουδέν μονιμότερον του προσωρινού», οι ανησυχίες εντάθηκαν.\nΌπως αναφέρει στην «κυριακάτικη δημοκρατία» ο Σταύρος Κελέτσης, βουλευτής του κυβερνώντος κόμματος στον νομό Έβρου, «είμαστε όλοι αντίθετοι στην αριθμητική μεγέθυνση της δομής ΚΥΤ Φυλακίου».\nΠροσθέτει ότι «ο Έβρος ως μια ευαίσθητη εθνικά περιοχή δεν σηκώνει μια μεγάλη πληθυσμιακά δομή αυτού του τύπου.\nΑντιδράσαμε όλοι μαζί στη δημοσίευση στη Δι@ύγεια ενός έργου μεγέθυνσης, όχι μόνο σε επίπεδο υποδομών, αλλά και σε επίπεδο πληθυσμιακό της δομής φιλοξενίας στο ΚΥΤ Φυλακίου.\nΌπως καταλαβαίνετε, αρχίσαμε να διαμαρτυρόμαστε, πολίτες, Τοπική Αυτοδιοίκηση, βουλευτές και άλλοι θεσμικοί φορείς.\nΑντιλαμβανόμενος της θέσης μου ως εκπρόσωπος των πολιτών του Έβρου στο Κοινοβούλιο και έχοντας φυσικά την ίδια άποψη μαζί τους, όφειλα να προσπαθήσω να αλλάξω αυτήν την απόφαση.\nΣυνάντησα τους τοπικούς φορείς, επισκέφθηκα τους θεσμικούς τοπικούς επικεφαλής της Αυτοδιοίκησης και βέβαια και το ΚΥΤ, για να σχηματίσω προσωπική εικόνα.\nΑνέπτυξα και στον υπουργό την επιχειρηματολογία, ότι δηλαδή ναι μεν είμαστε σύμφωνοι στην ανάγκη βελτίωσης των υφισταμένων υποδομών, δεύτερον στην ανάγκη πρόσληψης προσωπικού, διότι πράγματι υπάρχουν σοβαρές ελλείψεις και το προσωπικό καταπονείται, καθώς δεν επαρκεί για τις ανάγκες του ΚΥΤ, και, τρίτον, ότι δεν μπορούμε να δεχτούμε την αριθμητική επέκταση. Είμαστε κάθετα αντίθετοι και ξεκάθαροι.\nΓια το θέμα αυτό υπάρχει μια διαμορφωμένη κοινή αντίληψη εδώ και χρόνια».\n«Επομένως τα θέματα έχουν εκτεθεί και αναμένουμε τις προτάσεις του υπουργού» καταλήγει ο Στ. Κελέτσης


ΠΑΡΑΤΗΡΗΤΗΣ ΦΛΩΡΙΝΑΣ: Η «ΕΤΑΙΡΕΙΑ ΔΙΑΣΩΣΗΣ ΙΣΤΟΡΙΚΩΝ ΑΡΧΕΙΩΝ (Ε.Δ.Ι.Α.) 1940-‘74 Κ.-Δ. ΜΑΚΕΔΟΝΙΑΣ»\nΗ «ΕΤΑΙΡΕΙΑ ΔΙΑΣΩΣΗΣ ΙΣΤΟΡΙΚΩΝ ΑΡΧΕΙΩΝ (Ε.Δ.Ι.Α.) 1940-‘74 Κ.-Δ. ΜΑΚΕΔΟΝΙΑΣ»\nΗ «ΕΤΑΙΡΕΙΑ ΔΙΑΣΩΣΗΣ ΙΣΤΟΡΙΚΩΝ ΑΡΧΕΙΩΝ (Ε.Δ.Ι.Α.) 1940-‘74 Κ.-Δ. ΜΑΚΕΔΟΝΙΑΣ» είναι σωματείο μη κερδοσκοπικού χαρακτήρα, διοικούμενο από εννεαμελές Δ.Σ. Συγκροτήθηκε από αγωνιστές της Αντιφασιστικής-Αντιδικτατορικής Αντίστασης, εκπαιδευτικούς, πανεπιστημιακούς, δημοσιογράφους κ.λπ. Αποτελεί κρίκο μιας αλυσίδας άλλων 10 παρεμφερών σωματείων σε όλη τη χώρα, αρχής γενομένης από την ΕΤΑΙΡΙΑ ΔΙΑΣΩΣΗΣ ΙΣΤΟΡΙΚΩΝ ΑΡΧΕΙΩΝ που ιδρύθηκε στην Αθήνα το 1992.\nΣτόχος μας δεν είναι μόνο η διάσωση, συλλογή, μελέτη ντοκουμέντων και μαρτυριών για την περίοδο 1940-‘74, αλλά και η δημόσια παρουσίασή τους, ώστε η ιστορική μνήμη να είναι επισκέψιμη.\nΣτις 9/4/2018, επέτειο κατάληψης της Θεσσαλονίκης από τους Ναζί, πραγματοποιήσαμε προβολή του ντοκιμαντέρ του Αντρέα Τσατσάια «Η ιστορία του Λαϊκού Σανατορίου Ασβεστοχωρίου», με την υποστήριξη της Διεύθυνσης Μουσείων - Βιβλιοθηκών Δήμου Θεσσαλονίκης.\nΣτις 25-26/8/2018 θα πραγματοποιήσουμε, στο Κέντρο Εθνικής Συμφιλίωσης, στον Γράμμο, την 11η ετήσια συνάντησή μας, με θέμα: «Η ρήξη Τίτο-Στάλιν και η Ελλάδα», και θα παρουσιάσουμε το αρχείο της εταιρείας μας.\n1. Η Ζωή και η δράση του Βασίλη Νταϊλιάνη – Το Αντάρτικο στη Δυτική Μακεδονία\n2. Αλ. Σακαλή (Πετρόμπεη), Μνήμες\n3. Πρακτικά Συνεδρίου στο Τσοτύλι, Η Δεκαετία 1940-50 στη Δυτική Μακεδονία\n4. Αλ. Ρόσιου (Υψηλάντη), Στα Φτερά του Οράματος\n5. Στ. Θεοδοσιάδη, Η Πίνδος ομιλεί – Εθνική Αντίστασις\n6. Βασ. Γκανάτσιου (Χείμαρρου), Ένας Δάσκαλος – Καπετάνιος καταγράφει, αξιολογεί τη δεκαετία του ’40.\n7. Δημ. Κυρατζόπουλος (Φωτεινός), Δ. Μακεδονία, η Ελεύθερη Ελλάδα της Κατοχής\nΠαρ’ όλα αυτά, στο πλαίσιο της «αξιοποίησης της περιουσίας του Δημοσίου» -στην οποία, για τους τότε κυβερνήτες μας, δεν συμπεριλαμβάνονται το βιβλίο και η ιστορική μνήμη- αναγκαστήκαμε να εγκαταλείψουμε την έδρα μας το Μάιο του 2013, υπό την απειλή «διοικητικής αποβολής», υπό το βάρος αυθαίρετων προστίμων και ποινικής δίωξης για κατάληψη δημόσιου ακινήτου και παραβίαση του Συντάγματος (!). Το ακίνητο παραδόθηκε στο ΤΑΙΠΕΔ που το εκποίησε!


Αρχική Εκκλησίες Οι άγιοι Ανάργυροι Κοσμάς και Δαμιανός\nΚάποιοι όμως καλοθελητές διέβαλαν τούς αγίους στον αυτοκράτορα και του είπαν ότι οι θεραπείες και τα θαύματα που επιτελούσαν τα έκαναν με μαγικές τέχνες. Τότε οι άγιοι Ανάργυροι επειδή δεν ήθελαν να πάνε άλλους αντί αυτών στον αυτοκράτορα, προσήλθαν μόνοι τους ενώπιον του και ο αυτοκράτορας Καρίνος προσπάθησε να τους μεταπείσει να αρνηθούν τον Χριστό. Εκείνοι όμωςόχι μόνο δεν αρνήθηκαν την πίστη τους, αλλά κατάφεραν να μεταπείσουν και να μεταστρέψουν τον ίδιο τον αυτοκράτορα, αφού και ο ίδιος δέχτηκε τις θεραπευτικές τους ιάσεις. Συγκεκριμένα, όταν ο Καρίνος ανέκρινε τους αγίους, μετατοπίστηκε η θέση του προσώπου του και στράφηκε προς την ράχη του. Αμέσως τότε οι άγιοι την θεράπευσαν με την προσευχή τους στον Χριστό. Εξαιτίας αυτού του θαύματος, πίστευσαν στον Χριστό όσοι βρίσκονταν εκείνη την στιγμή μπροστά και ο ίδιος ο Αυτοκράτορας τους έστειλε πίσω στους συγγενείς τους με μεγάλες τιμές.\nο βίος των αγίων για παιδιά\nΕπόμενο άρθροΙΟΥΛΙΟΣ: Καλό μήνα!\nΠεριφορά της εικόνας της Κοίμησης της Θεοτόκου,στον Αγ.Πέτρο\nΜια “ασυνήθιστη” ιστορία – Ο βίος της αγίας Ειρήνης της Μεγαλομάρτυρος


La Roche Posay Cicaplast Baume B5 SPF50 Anti-Marks Protection 40ml - Pharmacytop.gr\nLa Roche Posay Cicaplast Baume B5 SPF50 Anti-Marks Protection 40ml\nΚωδικός: 455923 - Διαθέσιμο σε 1-3 ημέρες\nΚρέμα βάλσαμο με αναπλαστική και καταπραϋντική δράση και δείκτη προστασίας SPF50.\nΚαταπραΰνει το ευαίσθητο δέρμα από ερεθισμούς και ξηρότητα. Μπορεί να εφαρμοστεί σε σώμα, πρόσωπο και χείλη.\nMadecassoside + Χαλκός - Ψευδάργυρος – Μαγγάνιο: για βέλτιση ανάπλαση.\n5% Πανθενόλη: για τη καταπράϋνση του ξηρότητας του δέρματος.\nΠλούσια, θρεπτική υφή + Αντιβακτηριδιακή υφή: για τη καλύτερη δυνατή προστασία.\nΑξιολογείτε:La Roche Posay Cicaplast Baume B5 SPF50 Anti-Marks Protection 40ml\nKorres Korres Αντηλιακή Κρέμα Προσωπού Κόκκινο Σταφύλι SPF 30 50ml Κατά Των Πανάδων\nΚωδικός: 919311 Διαθέσιμο σε 1-3 ημέρες\nΚωδικός: 919550 Διαθέσιμο σε 1-3 ημέρες


Εκδηλώσεις της Εφορείας Αρχαιοτήτων Θεσπρωτίας για τις Ευρωπαϊκές Ημέρες Πολιτιστικής Κληρονομιάς | thesprotikospalmos.gr\nΕκδηλώσεις της Εφορείας Αρχαιοτήτων Θεσπρωτίας για τις Ευρωπαϊκές Ημέρες Πολιτιστικής Κληρονομιάς\nΔημοσιεύθηκε 18/09/2015 | Από user | Σχολιάστε\nΟι Ευρωπαϊκές Ημέρες Πολιτιστικής Κληρονομιάς (ΕΗΠΚ) θεσπίστηκαν επίσημα ως ευρωπαϊκό πρόγραμμα από το Συμβούλιο της Ευρώπης το 1991 και υποστηρίζονται από την Επιτροπή της Ευρωπαϊκής Ένωσης. Βασικός σκοπός του προγράμματος είναι η προβολή και προστασία της κοινής ευρωπαϊκής πολιτιστικής κληρονομιάς που συνοψίζεται στο σύνθημα “Ευρώπη, μια κοινή κληρονομιά”. Κάθε χώρα αποφασίζει το θέμα του εορτασμού της, με γνώμονα πάντοτε την προβολή τόσο της τοπικής όσο και της ευρωπαϊκής πολιτιστικής κληρονομιάς.\nΚάθε συμμετέχουσα χώρα έχει τον δικό της συντονιστικό φορέα. Για την Ελλάδα, που συμμετέχει στο πρόγραμμα από το 1994, τον συντονισμό των εκδηλώσεων αναλαμβάνει η αρμόδια Διεύθυνση Μουσείων, με θεματολογία που αλλάζει ανά διετία. Για την Ελλάδα, ως χρόνος του εορτασμού ορίζεται το τελευταίο Σαββατοκύριακο του Σεπτεμβρίου.\n«Βία και Ανεκτικότητα» είναι το θέμα που επιλέχθηκε για τη διετία 2015-2016, ένα θέμα τόσο επίκαιρο και συνάμα διαχρονικό, με το οποίο «δίνεται η αφορμή να εξετασθεί ο ιστορικός ρόλος της έννοιας της ανεκτικότητας ως καθοριστικού παράγοντα του πολιτιστικού και πολιτισμικού γίγνεσθαι. Ο σεβασμός των πεποιθήσεων του Άλλου, η αποδοχή του μη όμοιου και η δυνατότητα της ελεύθερης έκφρασης της ατομικής ή συλλογικής ταυτότητας είναι μία κατάκτηση που έχει επιτευχθεί τουλάχιστον από την εποχή του Διαφωτισμού. Η ανεκτικότητα αντανακλά την ιδανικά δημοκρατική κοινωνία, ενώ η βία την αντίσταση σε αυτό το ιδανικό».\nΣυμμετέχοντας στον φετινό εορτασμό για τις Ευρωπαϊκές Ημέρες Πολιτιστικής Κληρονομιάς, με θέμα «Βία και Ανεκτικότητα», η Εφορεία Αρχαιοτήτων Θεσπρωτίας διοργανώνει στο Αρχαιολογικό Μουσείο Ηγουμενίτσας εκδηλώσεις για μαθητές και το ευρύ κοινό, την Παρασκευή 25 Σεπτεμβρίου 2015.\nΕικαστική μαθητική έκθεση\nΣε συνεργασία με το Παρατηρητήριο για την Πρόληψη της Σχολικής Βίας και του Εκφοβισμού της Περιφερειακής Διεύθυνσης Εκπαίδευσης Ηπείρου, θα εκτεθούν ζωγραφικά έργα από σχολεία που συμμετείχαν στον μαθητικό διαγωνισμό «+Δημιουργώ» με θέμα τη Βία (Φεβρουάριος 2014). Στόχος της συγκεκριμένης δράσης είναι η ευαισθητοποίηση της σχολικής κοινότητας σε θέματα βίας και εκφοβισμού, η ανάδειξη θετικών προτύπων συμπεριφοράς που στηρίζονται στην κατανόηση και την αποδοχή.\nΗ έκθεση θα φιλοξενείται στο Αρχαιολογικό Μουσείο Ηγουμενίτσας από 25/9 έως 18/10/2015.\nΒιωματικά εργαστήρια για μαθητές\nΜε αφετηρία την εικαστική μαθητική έκθεση με θέμα τη βία, θα πραγματοποιηθούν βιωματικές δράσεις και θα ακολουθήσει συζήτηση με θέμα την ανεκτικότητα, τον σεβασμό, τα ανθρώπινα δικαιώματα. Στις δράσεις θα συμμετάσχουν ομάδες μαθητών Προσχολικής, Α΄θμιας και Β΄θμιας\nεκπαίδευσης. Θα συντονίσουν η κ. Τατιανή Γκάτσα, Συντονίστρια Δράσεων Πρόληψης Σχολικής Βίας και Εκφοβισμού και η κ. Μαρίνα Μπέση, σχολική Σύμβουλος Προσχολικής Εκπαίδευσης και συνεργάτις της Περιφερειακής Ομάδας του Δικτύου Πρόληψης Σχολικής Βίας και Εκφοβισμού.\nΠαρασκευή 25/9, 9.00 -10.30 και 11.00-12.30\nΕκδήλωση – ημερίδα για το ευρύ κοινό\nΔιαφορετικές προεκτάσεις του θέματος «Βία & Ανεκτικότητα» θα προσεγγίσουν, με ομιλίες και μία οπτικοακουστική προβολή, προσκεκλημένοι εισηγητές την Παρασκευή, 25/9, στις 19.00.\n* «Επισκέπτες ανεπιθύμητοι και συνήθως παράνομοι…», Θεμιστοκλής Γκόγκας, Aναπληρωτής Kαθηγητής Διαπολιτισμικής Επικοινωνίας στο Τμήμα Διοίκησης Επιχειρήσεων Τ.Ε.Ι. Ηπείρου\n* «Η πρόληψη της βίας και η σημασία της ανεκτικότητας στην εκπαίδευση», Τατιανή Γκάτσα, Dhr, Msc, Συντονίστρια Δράσεων Πρόληψης Σχολικής Βίας και Εκφοβισμού Διεύθυνσης Περιφερειακής Εκπαίδευσης Ηπείρου\n* «Η δυναμική της εικόνας ως μέσο άσκησης βίας. Ένα οπτικοακουστικό επίμετρο», Κυριάκος Κωλέσης, Δρ. Κοινωνιολογίας\nΣτο πλαίσιο του εορτασμού των Ευρωπαϊκών Ημερών Πολιτιστικής Κληρονομιάς η είσοδος στο Αρχαιολογικό Μουσείο Ηγουμενίτσας το Σαββατοκύριακο 26~27 Σεπτεμβρίου και στις εκδηλώσεις την Παρασκευή 25 Σεπτεμβρίου θα είναι ελεύθερη για το κοινό.\nΣχεδιασμός – συντονισμός εκδήλωσης: Τμήμα Προϊστορικών και Κλασικών Αρχαιοτήτων, Μνημείων, Αρχαιογνωστικής Έρευνας και Μουσείων Εφορείας Αρχαιοτήτων Θεσπρωτίας


Οι καλύτερες και οι χειρότερες σειρές του HBO - Σύμφωνα με τους κριτικούς! : Watch - yupiii.gr\nΟι καλύτερες και οι χειρότερες σειρές του HBO\nΣύμφωνα με τους κριτικούς!\nΌταν ακούς τη λέξη HBO το μυαλό δεν πάει απαραίτητα στο τηλεοπτικό δίκτυο. Δεν πάει σε νούμερα, τηλεθεάσεις και υπεύθυνους marketing. Τουλάχιστον δεν πάει αν είσαι φανατικός των σειρών.\nΓιατί τότε μάλλον χτυπάει κάποια ευαίσθητη φλέβα -και ξαφνικά βουτάς σε ένα κάρο αναμνήσεις.\nΣε κάποια μάχη από το Game of Thrones, κάποια τρομακτικά νιχιλιστικό μονόλογο του True Detective ή σε κάποια μεγάλη σκηνή μαύρου χιούμορ τις μικρές ώρες της νύχτας από το Six Feet Under.\nΜια λίστα βαριά σαν τηλεοπτική ιστορία\nΤις προαναφερθείσες σειρές δεν τις επιλέξαμε τυχαία. Αφού αποτελούν μεγάλες απογοητεύσεις της λίστας που ακολουθεί. Ποιας λίστας τώρα θα ρωτήσεις;\nΠρόσφατα κυκλοφόρησε ένας κατάλογος όπου απαριθμούνται όλες οι σειρές -καλές ή κακές, 72 στον αριθμό- του τηλεοπτικού δικτύου, από τη στιγμή που ξεκίνησε τις δικές του παραγωγές τη δεκαετία του '80 έως σήμερα, με βάση τη "μέση τιμή" των κριτικών στο γνωστό και μη εξαιρετέο Metacritic.\nΣτην πρώτη ανάγνωσή του, ένα πράγμα που σίγουρα καταλαβαίνουμε είναι πώς εμείς και οι Αμερικανοί μάλλον πρέπει να ζούμε σε άλλο πλανήτη. Διότι δεν εξηγείται αλλιώς η 44η θέση του εξαιρετικού Rome(2005-2007).\nΚαταλαβαίνουμε πως μπορεί αρκετούς να τους ξινίζει το ιστορικό του πλαίσιο, αλλά το χτίσιμο των χαρακτήρων του, ιδιαίτερα στην πρώτη του σεζόν είναι για σεμινάριο. Το ίδιο, βέβαια, ισχύει και για την 45ηθέση του πιο πρόσφατου Young Pope (του Ιταλού μετρ του σινεμά που ακούει στο όνομα Paolo Sorrentinο), το οποίο μόνο μέτριο δεν το λες.\nHBO, Σειρές, τηλεοπτικές σειρές


ESKARINA: Η ΕΜΜΟΝΗ ΤΗΣ ΑΝΑΚΥΚΛΩΣΗΣ\nΙωάννηςΚ (πρώην ioannisk) 24 Σεπτεμβρίου 2009 - 4:56 μ.μ.\nΌταν διάβασα το τίτλο του ποστ σου νόμιζα πως θα ήταν για την ανακύκλωση σκουπιδιών αλλά έπεσα έξω, προφανώς.\nΤο τραγικότερο από όλα είναι ότι ο μέσος Έλληνας που ψηφίζει αυτούς τους Οίκους δηλώνει και αντιβασιλικός. Αλλά το αναφέρεις και στο κείμενο σου: για την κατάσταση φταίει ο Έλληνας πολίτης.\nESKARINA 24 Σεπτεμβρίου 2009 - 7:38 μ.μ.\nΔεν έπεσες και τόσο έξω, ούτως ή άλλως δεν βρίσκω καμία διαφορά ανάμεσα στους πολιτικούς και τα σκουπίδια ...


Δεν είναι προοδευτική η μειοψηφία του ετσιθελισμού! | ONLINE-PRESS\nΑρχική Απόψεις Δεν είναι προοδευτική η μειοψηφία του ετσιθελισμού!\nΤο περιβόητο άρθρο 8 για την αναδοχή και υιοθεσία αδικεί ένα ενδιαφέρον νομοσχέδιο με αρκετές θετικές προβλέψεις.\nΈνα νομοσχέδιο που θα μπορούσε να γίνει και ακόμα καλύτερο, εάν πραγματικός στόχος ήταν η πλατιά διακομματική συναίνεση σε ένα ζήτημα τόσο σημαντικό, όσο είναι η αναδοχή και η υιοθεσία παιδιών.\nΜε βρίσκει, όμως, αντίθετο κάθε τι που αντίκειται στην ευαγγελική διδασκαλία, την ανθρώπινη φύση, το ήθος και τις αξιακές παραδόσεις των Ελλήνων.\nΟ γάμος, κατά την χριστιανική Εκκλησία, είναι Θείο Μυστήριο. Και η οικογένεια για την Ελλάδα, είναι ο πιο ισχυρός, αξιόπιστος και ακλόνητος θεσμός, που μάλιστα κράτησε την κοινωνία όρθια στα σκληρά χρόνια της κρίσης.\nΔεν συναινώ, λοιπόν, σε οτιδήποτε πλήττει τις Χριστιανικές αρχές και επιχειρεί να αλλοιώσει την μορφή της οικογένειας, που ήταν και είναι, μπαμπάς, μαμά και παιδιά και όχι «γονέας νο1» και «γονέας νο2».\nΓνωρίζω, βέβαια ότι θα με κατηγορήσουν πάλι ως οπισθοδρομικό, σκοταδιστή, ομοφοβικό. Συνηθισμένα τα βουνά από τα χιόνια. Και ας έχω υποστηρίξει χίλιες φορές ότι ο κάθε άνθρωπος είναι ελεύθερος να κάνει τις επιλογές του, ασφαλώς και στον τομέα του σεξουαλισμού του.\nΌμως, ενώ κατηγορούμαι ως ομοφοβικός, αυτοί χτίζουν απέναντι στους Έλληνες Χριστιανούς ένα ψηλό τείχος μίσους, αν και αυτοχαρακτηρίζονται… «προοδευτικοί».\nΌπως και να έχει όμως, υπό τον φόβο κατηγοριών και διωγμών, δεν γίνεται να αποδεχθούμε μία ρύθμιση που εξεγείρει τα ελληνοχριστιανικά ήθη και αποτελεί ευθεία επίθεση στον ιερό θεσμό της οικογένειας, με τεράστια ερωτηματικά να εγείρονται για την ομαλή ψυχοσωματική και κοινωνική ανάπτυξη των παιδιών που μπορεί να υιοθετηθούν από ομόφυλα ζευγάρια.\nΚαι ειλικρινά, απορώ και εξίσταμαι από το γεγονός πως όσοι υπερασπιζόμαστε τις Ελληνορθόδοξες αρχές μέσα στο κοινοβούλιο πρέπει να αισθανόμαστε ως μειοψηφία, όταν στην ελληνική κοινωνία ξέρουμε ότι οι ελληνορθόδοξες αρχές αποτελούν μία τρομερή πλειοψηφία.\nΥπάρχει μεγαλύτερος εκσυγχρονισμός με μεγάλη κοινωνική αξία από το να καταφέρουν εκατοντάδες οικογένειες να υιοθετήσουν ένα παιδί, που τόσο θέλουν, αλλά δεν μπορούν ή για να το κάνουν πρέπει να καταφύγουν στην παρανομία;\nΗ κυβέρνηση, πραγματικά δεν είχε καμία ανάγκη να επιδιώξει σκανδαλισμούς και διχασμούς στο συγκεκριμένο θέμα. Όμως το κάνει.\nΑς είναι…. Ο καθείς και το χρέος του.\nΑς το αναλάβουν και όσοι θέλουν να είναι με τον παπά και όχι και με τον ζευγά…\n*Προέδρου του Χριστιανοδημοκρατικού Κόμματος Ελλάδος, Ανεξάρτητου Βουλευτή\nΠροηγούμενο άρθροΤου έκατσε το Λόττο δυο φορές την ίδια βδομάδα\nΕπόμενο άρθροΤεχνητή νοημοσύνη βγήκε από λαβύρινθο και μάλιστα έκοψε και δρόμο


Saramonic | Blink-500-B3\nΤο προϊόν, Saramonic Blink 500 B3 είναι ένα απίστευτα μικρό και ελαφρύ επαγγελματικό ασύρματο σύστημα ήχου που κατασκευάστηκε ιδανικά για χρήση με συσκευές iPhone και iPad της Apple. Ο πομπός με το κλιπ είναι αρκετά μικρός και ο δέκτης διπλού καναλιού, RXDi MFi Certified Lighting, είναι τόσο ελαφρύς και διακριτικός ενώ παράλληλα προσφέρει επαγγελματικά αποτελέσματα. Μπορεί να χρησιμοποιηθεί εύκολα σε συσκευές που είναι τοποθετημένες πάνω σε handheld gimbals.\nΤο προϊόν Blink 500-B3 είναι απίστευτα μικρό και ελαφρύ, αλλά παράλληλα προσφέρει ήχο επαγγελματικής ποιότητας. Ο πομπός διαθέτει ένα εξαιρετικό ενσωματωμένο μικρόφωνο που προσφέρει τέλεια καταγραφή ήχου. Αρκετά μικρό για να τοποθετηθεί σε ένα πουκάμισο ή μια τσέπη και αρκετά ευέλικτο για να σταθεί πάνω σε ένα τραπέζι ή βάθρο. Λειτουργεί επίσης ως παραδοσιακός πομπός bodypack με το επαγγελματικό πολυκατευθυντικό μικρόφωνο πέτου SR-M1, παρέχοντας μια ακόμη πιο επαγγελματική και οπτικά διακριτική λύση. Ο κομψός, ελαφρύς δέκτης RXDi συνδέεται απευθείας στη θύρα Lightning της συσκευής Apple και δεν χρειάζεται φόρτιση ή μπαταρία για την λειτουργία του. Απλά συνδέστε το και λειτουργεί.\nΟρισμένα ασύρματα συστήματα μικροφώνων είναι περίπλοκα στην λειτουργία τους και απαιτούν λεπτομερή γνώση των μενού και των ρυθμίσεων τους, όμως το Blink 500 B3 είναι τόσο προηγμένο ώστε να είναι πολύ εύκολο στη χρήση. Απλά το ενεργοποιείτε και λειτουργεί. Το Blink 500 κάνει αυτόματα αρκετές ρυθμίσεις για να εξασφαλίσει εξαιρετική απόδοση. Λειτουργεί με εμβέλεια 2.4GHz χωρίς παρεμβολές και αποφεύγει αυτόματα άλλα κανάλια, για την αποφυγή του θορύβου και των παρασίτων. Ο συνδυασμός του πομπού με τον δέκτη είναι απλός και όλες οι περίπλοκες ρυθμίσεις της χρήσης ασύρματων μικροφώνων συμβαίνουν αυτόματα, επιτρέποντάς σας να επικεντρωθείτε στην αφήγηση.\nΤα handheld gimbals είναι ιδανικά για απαλές, κινηματογραφικές κινήσεις, όμως κατά την κίνηση η καλή ποιότητα του ήχου αλλοιώνεται. Είναι αρκετά δύσκολο να συνδέσετε εξωτερικά μικρόφωνα ή ασύρματους δέκτες χωρίς να επιρεαστεί η ποιότητα του ήχου. O δέκτης RXDi που περιλαμβάνεται στο πακέτο Blink-500-B3 είναι μικρός και ελαφρύς για να παραμείνει τοποθετημένος στη συσκευή Apple και απαραίτητος για το άριστο αποτέλεσμα του ήχου. Μπορείτε να καταγράψετε τέλειο ήχο με το κινητό σας τηλέφωνο τοποθετώντας ασύρματα μικρόφωνα σε δύο ξεχωριστούς ανθρώπους.\nΤο Blink-500 διαθέτει ένα τέλειο ασύρματο σύστημα ήχου, επαγγελματικής ποιότητας παρόλο που η καταγραφή πραγματοποιείται μέσω κινητού τηλεφώνου ή tablet. Είναι μικρό και ελαφρύ και καταγράφει ποιοτικό ήχο ιδανικό για κινηματογραφιστές, δημοσιογράφους, vloggers, YouTubers και παραγωγούς βίντεο. Εάν καταγράφετε βίντεο με μια κινητή συσκευή και ένα gimbal, αυτή είναι η καλύτερη λύση για τέλειο ήχο από ασύρματο πομπό. Είναι αρκετά μικρό για να τοποθετηθεί σε μια μικρή τσέπη και να μπορείτε να το μεταφέρετε μαζί σας παντού.


Συνάντηση Ιατρίδη-Στουρνάρα για την τράπεζα Δωδεκανήσου - Rodos Info NewsRodos Info News\nΡΟΔΟΣ - ΔΩΔΕΚΑΝΗΣΑ 26 Μαΐου, 2020 6:37 μμ\nΝα παρέχονται οι ίδιες διευκολύνσεις στα δάνεια της Συνεταιριστικής Τράπεζας Δωδεκανήσου, με αυτές που παρέχουν, λόγω κορωνοϊού, οι συστημικές τράπεζες και να εξεταστεί το ενδεχόμενο περαιτέρω παράτασης και χρηματοδότησης των επιταγών από το τραπεζικό σύστημα, συζήτησε η Μίκα Ιατρίδη με το Διοικητή της Τράπεζας της Ελλάδας, κ. Στουρνάρα.\nΕιδικότερα, η βουλευτής Δωδεκανήσου ενημέρωσε τον κ. Στουρνάρα, ότι η πανδημία του κορωνοϊού έχει επηρεάσει στο μέγιστο βαθμό τον τουρισμό, ο οποίος συμβάλλει κατά 97%, περίπου, στο ΑΕΠ των Δωδεκανήσων και, γενικά, της Περιφέρειας Νοτίου Αιγαίου.\nΝα παρέχονται οι ίδιες διευκολύνσεις στα δάνεια της Συνεταιριστικής Τράπεζας Δωδεκανήσου, επιχειρηματικά και στεγαστικά, με αυτές που παρέχουν, λόγω κορωνοϊού οι συστημικές τράπεζες.\nΝα εξεταστεί η δυνατότητα επιπλέον παράτασης, ειδικά για τις νησιωτικές επιχειρήσεις, των επιταγών, στα πλαίσια της νησιωτικότητας.\nΒρέθηκε παλιά βόμβα (διασποράς?) σε χωράφι στις Καλυθιές\nΑυτοψία έγινε σε χωράφι, σήμερα το πρωί από τον Πρόεδρο των Καλυθιών, Μιχάλη Καφετζή, όταν ειδοποιήθηκε από έναν πολίτη για την ύπαρξη βόμβας, παλαιού…


FAZ: Ο Τσίπρας βρήκε το θάρρος να αποδράσει από τη «φυλακή της ιστορίας» - ΤΑ ΝΕΑ\ntanea.gr > Πολιτική > FAZ: Ο Τσίπρας βρήκε το θάρρος να αποδράσει από τη «φυλακή της ιστορίας»\nFAZ: Ο Τσίπρας βρήκε το θάρρος να αποδράσει από τη «φυλακή της ιστορίας»\nΤι αναφέρει η Frankfurter Αllgemeine Zeitung για τη Συμφωνία των Πρεσπών και του χειρισμούς του πρωθυπουργού της Ελλάδας, Αλέξη Τσίπρα\nTANEA Team 29 Ιανουαρίου 2019 | 11:00\nΗ διαμάχη, σημειώνει ο αρθρογράφος, είχε αρχίσει να διαφαίνεται στον ελληνικό εμφύλιο (1944-1949), αν όχι νωρίτερα. Ο αρθρογράφος κάνει εκτενή αναφορά στους «Σλαβομακεδόνες» ή «Σλαβόφωνους Έλληνες» που ζούσαν στην περιοχή και οι οποίοι, με την υποστήριξη Βελιγραδίου και Μόσχας, τάχθηκαν στο πλευρό των Ελλήνων κομμουνιστών. Κατά τον ελληνικό εμφύλιο, σημειώνει το άρθρο, η Γιουγκοσλαβία αποπειράθηκε να ελέγξει το λιμάνι της Θεσσαλονίκης, όπως παρόμοιες απόπειρες είχε κάνει και στο παρελθόν. Ωστόσο οι Έλληνες κομμουνιστές ηττήθηκαν και έτσι οι «Σλαβομακεδόνες» ηττήθηκαν διπλά, σημειώνει το άρθρο προσθέτοντας: «Στα βιβλία ιστορίας των νικητών οι λέξεις 'κομμουνιστές' και 'σλάβοι' έγιναν συχνά συνώνυμα. Ο εμφύλιος περιγράφηκε ως πόλεμος μεταξύ των 'Σλαβοκομμουνιστών ληστών' εναντίον της Ελλάδας».


ΕΝΤΥΠΩΣΙΑΚΗ ΕΠΑΝΕΚΚΙΝΗΣΗ ΕΝΗΜΕΡΩΣΕΩΝ – ΟΜΙΛΙΩΝ ΤΗΣ “ΕΛΛΗΝΩΝ ΣΥΝΕΛΕΥΣΙΣ” ΣΤΟ ΚΕΝΤΡΟ ΘΕΣΣΑΛΟΝΙΚΗΣ ! ΕΝΘΟΥΣΙΑΣΜΟΣ ΚΟΣΜΟΥ ΧΕΙΡΟΚΡΟΤΗΜΑΤΑ ΚΑΙ ΟΜΟΡΦΟ ΚΛΙΜΑ. » ΑΛΦΕΙΟΣ ΠΟΤΑΜΟΣ\nΕΝΤΥΠΩΣΙΑΚΗ ΕΠΑΝΕΚΚΙΝΗΣΗ ΕΝΗΜΕΡΩΣΕΩΝ – ΟΜΙΛΙΩΝ ΤΗΣ “ΕΛΛΗΝΩΝ ΣΥΝΕΛΕΥΣΙΣ” ΣΤΟ ΚΕΝΤΡΟ ΘΕΣΣΑΛΟΝΙΚΗΣ ! ΕΝΘΟΥΣΙΑΣΜΟΣ ΚΟΣΜΟΥ ΧΕΙΡΟΚΡΟΤΗΜΑΤΑ ΚΑΙ ΟΜΟΡΦΟ ΚΛΙΜΑ.\nPosted by Αλφειός Ποταμός at 00:53\tΑΡΤΕΜΗΣ ΣΩΡΡΑΣ, ΔΗΜΟΙ, ΔΗΜΟΚΡΑΤΙΑ, ΕΚΔΗΛΩΣΕΙΣ, ΕΛΛΑΔΑ, ΕΛΛΗΝΙΣΜΟΣ, ΕΝΕΡΓΟΙ ΠΟΛΙΤΕΣ, ΠΟΛΙΤΙΚΗ, ΣΥΝΕΛΕΥΣΗ Ε.ΣΥ. Add comments Tags:Αρτέμης Σώρρας, ΔΗΜΟΙ, ΔΗΜΟΚΡΑΤΙΑ, εκδηλώσεις, Ελλάδα, Έλληνες, Ελληνισμός, ΕΝΕΡΓΟΙ ΠΟΛΙΤΕΣ, Επικαιρότητα, Οικονομία, ΣΥΝΕΛΕΥΣΗ Ε.ΣΥ.\nΑλέξανδρος Γεράκης ΚΥΡΙΑΚΗ 19 – 2 – 2901 (2017), ΩΡΑ: 19:30\nΕΝΤΥΠΩΣΙΑΚΗ ΕΠΑΝΕΚΚΙΝΗΣΗ ΕΝΗΜΕΡΩΣΕΩΝ – ΟΜΙΛΙΩΝ ΤΗΣ “ΕΛΛΗΝΩΝ ΣΥΝΕΛΕΥΣΙΣ” ΣΤΟ ΚΕΝΤΡΟ ΘΕΣΣΑΛΟΝΙΚΗΣ !\nΤΟ ΑΔΙΑΧΩΡΗΤΟ ΣΤΗΝ ΑΙΘΟΥΣΑ ΠΟΥ ΕΚΑΝΕ ΕΝΗΜΕΡΩΣΗ Η “ΕΛΛΗΝΩΝ ΣΥΝΕΛΕΥΣΙΣ” ΝΟΜΟΥ ΘΕΣΣΑΛΟΝΙΚΗΣ ΣΤΟ ΞΕΝΟΔΟΧΕΙΟ “ΒΕΡΓΙΝΑ” ΕΠΙ ΤΗΣ ΟΔΟΥ ΜΟΝΑΣΤΗΡΙΟΥ !\nΕΝΘΟΥΣΙΑΣΜΟΣ ΚΟΣΜΟΥ ΧΕΙΡΟΚΡΟΤΗΜΑΤΑ ΚΑΙ ΟΜΟΡΦΟ ΚΛΙΜΑ.\nΕΞΑΙΡΕΤΙΚΗ ΠΑΡΟΥΣΙΑΣΗ !\nΑΡΤΕΜΗΣ ΣΩΡΡΑΣ: Η ΑΡΓΕΝΤΙΝΗ ΕΧΕΙ ΠΑΡΑΛΑΒΕΙ ΔΥΟ ΕΠΙΣΗΜΕΣ ΠΡΟΣΦΟΡΕΣ...\nΑΡΤΕΜΗΣ ΣΩΡΡΑΣ: Ο ΛΑΜΠΡΑΚΗΣ ΜΕ ΠΡΟΔΩΣΕ ΜΕΡΟΣ Γ’ ΑΠΟ ΤΑ ΔΙΑΣΤΗΜΟΠ...\nΑΠΟ ΤΗΝ ΕΒΔΟΜΑΔΙΑΙΑ ΟΜΙΛΙΑ ΣΤΗΝ "ΠΙΤΣΑ ΡΟΜΑ" ΠΕΡΙΟΧΗΣ ΤΟΥΜΠΑΣ - Π...\nΑποκάλυψη σοκ από εισαγγελέα: Δεν με άφηναν να ανοίξω τη λίστα Λα...\nΒΑΝΔΑΛΙΣΜΟΙ. ΞΑΝΑΧΤΥΠΗΣΑΝ ΓΙΑ ΠΟΛΛΟΣΤΗ ΦΟΡΑ ΤΟ ΓΡΑΦΕΙΟ ΤΩΝ ΕΝΕΡΓΩΝ ΠΟΛΙΤΩΝ ΤΗΣ Ε.ΣΥ. ΘΕΣΣΑΛΟΝΙΚΗΣ 2. ΤΟ ΑΝΘΕΛΛΗΝΙΚΟ ΕΒΡΑΙΟΣΙΩΝΙΣΤΙΚΟ ΚΑΘΕΣΤΩΣ ΕΝΤΡΟΜΟ ΣΠΑΡΤΑΡΑ 4/3/2901/Ω:18.30 (Γερμανίας) Η Ε.ΣΥ. ΛΕΒΕΡΚΟΥΖΕΝ ΔΙΟΡΓΑΝΩΝΕΙ ΟΜΙΛΙΑ ΕΝΗΜΕΡΩΣΗΣ ΜΕ ΚΑΛΕΣΜΕΝΟΥΣ ΟΜΙΛΗΤΕΣ ΤΟΝ Β. ΘΕΟΔΩΡΟΠΟΥΛΟ Γ.Γ. ΤΟΥ ΠΟΛΙΤΙΚΟΥ ΦΟΡΕΑ “ΕΛΛΗΝΩΝ ΣΥΝΕΛΕΥΣΙΣ” ΚΑΙ ΤΗΝ ΕΛΕΝΗ ΚΙΤΣΟΥ ΠΡΟΕΔΡΟ ΤΗΣ Ε.ΣΥ. ΞΑΝΘΗΣ 2\nΕυρωεκλογές Εβραίοι ΕΝΕΡΓΟΙ ΠΟΛΙΤΕΣ Ελληνισμός Καταπιστεύματα ΔΗΜΟΙ Υγεία ανθέλληνες Γερμανία Νέμεσις Γενοκτονίες Μυθιστορία συνεντεύξεις ΜΜΕ κόμματα συνομωσίες Χάζαροι Επικαιρότητα αντιδράσεις Χριστιανισμός Λαθροεισβολείς Θρησκείες λαμόγια πολιτικοί Πολιτισμός Αποκαλύψεις εσχάτη προδοσία ΕΛΛΗΝΩΝ ΣΥΝΕΛΕΥΣΙΣ Παγκοσμιοποιητές ΔΗΜΟΚΡΑΤΙΑ ΣΥΝΕΛΕΥΣΗ Ε.ΣΥ. ΗΠΑ Ελλάδα Δικαιοσύνη καταστροφές Οικονομία Τράπεζες Ελληνική Ιστορία εκπομπές Έλληνες Δόλος Δημοτικές Εκλογές Αρτέμης Σώρρας END εκδηλώσεις Ρωσία


Healthspy: Το Lobbying, οι αλλαγές επικοινωνίας, η Παγώνη και ο ΠΙΣ\nHealthSpy by MisterSpy\nΣε γνωστό στέκι της Στοάς Σπύρου Μήλιου, στο κέντρο της Αθήνας, τρία απ’ τα «δυνατά» στελέχη της φαρμακευτικής αγοράς βρίσκονται σε εξωθεσμική -αλλά ουσιαστικής συζήτησης- συνάντηση την προηγούμενη Πέμπτη. Το θέμα συζήτησης βαρύ, πολύπλοκο και κυρίως δυσεπίλυτο! Πλεύρης, clawback και σύμβουλος Μπάμπης απασχολούν τις τρεις μεγάλες «κεφαλές» του φαρμάκου. Οι μέχρι τώρα κινήσεις στη σκακιέρα του clawback κατέληξαν σε νέο Ρουά Ματ.\nΟ σύμβουλος Μπάμπης διατηρεί καλές σχέσεις με την φαρμακευτική αγορά. Όμως έχει μικρά περιθώρια ελιγμών, ακολουθώντας ξεκάθαρα τη γραμμή που κλήθηκε να υπηρετήσει θεσμικά. Φυσικά, δεν παρέλειψε να επισημάνει από νωρίς τις προθέσεις Πλεύρη και στην πρόσφατη συνάντηση που είχε έναν εκ των ισχυρών παικτών της εγχώριας αγοράς φαρμάκου. healthspy\nΠαρά τις απώλειες, οι εκπρόσωποι του κλάδου δεν φαίνονται διατεθειμένοι να εγκαταλείψουν τη «μάχη». Αυτή τη φορά στοχεύουν ακόμα πιο ψηλά ιεραρχικά. Από κει που είχαν λάβει άλλωστε τις γνωστές δεσμεύσεις, οι οποίες και δεν τηρήθηκαν για ακόμα μια φορά. Η συμφωνία είναι ομόφωνη: Απαιτούνται αλλαγές στο επικοινωνιακό κομμάτι. Και απ’ όσο μαθαίνουμε, οι αλλαγές αναμένεται να ανακοινωθούν στις επόμενες ημέρες, μέχρι και δύο εβδομάδες. Αλλαγές στη γραμμή αλλά και τους ανθρώπους επικοινωνίας. Οι επαφές έχουν ήδη γίνει και αναμένονται ανακοινώσεις! healthspy\nΔεν μασά και δεν παγώνει η Παγώνη\nΌχι! Δεν ήταν έκπληξη ή ματαιοδοξία η εμφάνιση της Ματίνας Παγώνη στην εκπομπή Καλό Μεσημεράκι με τον Νίκο Μουτσινά. Οι κακές γλώσσες έσπευσαν να χαρακτηρίσουν «σκληρά» -πιθανόν και ακραία- την εμφάνιση της προέδρου των Νοσοκομειακών Γιατρών (ΕΙΝΑΠ) σε ένα μεσημεριανό πρόγραμμα.\nΝαι! Η Ματίνα Παγώνη μπορεί να απολαμβάνει τη δημοσιότητα που απέκτησε εν μέσω πανδημίας, έχοντας γίνει αναγνωρίσιμη σε κάθε νοικοκυριό, όμως ήξερε καλά τι έκανε! Στόχος ήταν τα νεανικά κοινά και ο δίαυλος επικοινωνίας που έχει η συγκεκριμένη εκπομπή σε αυτές τις ομάδες. Στρατευμένη υπέρ Δημόσιας Υγείας αποδέχθηκε το πέρασμα με σκοπό να μιλήσει για τα εμβόλια.\nTo deal έγινε με το κανάλι και φυσικά «άνωθεν», με το πρόσωπο της Ματίνας να αποτελεί την καλύτερη δυνατή επιλογή. Έχει χιούμορ, είναι επικοινωνιακή και παίζει «μπάλα» σε όλες τις κλίμακες συζήτησης. Απ’ τα χαμηλά ως τα άκρως επιστημονικά. Τα ανωτέρω μας μεταφέρουν άνθρωποι που γνωρίζουν εκ των έσω πρόσωπα και καταστάσεις. Κι απ’ όσο λένε «ένα μήνυμα που έλαβε την προβλημάτισε / στεναχώρησε»!\nΟι κακές γλώσσες μίλησαν, αλλά η Παγώνη δεν μασά, δεν κολλά και δεν «παγώνει», καθώς ξέρει να παίζει μπάλα σε κάθε γήπεδο!\nΦυσικά, μη ξεχάσουμε να αναφέρουμε πως έρχονται αλλαγές σε επικοινωνιακό επίπεδο και για την lady Γκάγκα. Απαιτήθηκε επανασχεδιασμός στο επικοινωνιακό κομμάτι της σιδηράς κυρίας, αποκτώντας ένα προφίλ περισσότερο προσιτό και οικείο για τους πολίτες.\nΠΙΣ και ΕΣΩ αντιπολίτευση healthspy\nΚορυφώνεται η «εσωκομματική διαμάχη» στους κόλπους του Πανελλήνιου Ιατρικού Συλλόγου Αθηνών, δημιουργώντας σοβαρούς κλυδωνισμούς στα θεμέλια του ΔΣ.\nΆνθρωποι της αγοράς κάνουν λόγο για άνευ προηγουμένου άτσαλους χειρισμούς ανθρώπων χαμηλότερης βαθμίδας προς τον πρόεδρο του ΠΙΣ, Αθανάσιο Εξαδάκτυλου, με άνευ προηγουμένου και δίχως συνεννόηση δημόσιες τοποθετήσεις σε θεσμικά και λειτουργικά ζητήματα του Συλλόγου. Οι παροικούντες την Ιερουσαλήμ κάνουν λόγο για φιλόδοξη πρόθεση αλλαγών στην ηγεσία του ΠΙΣ, με μικροπολιτική. Μάλιστα, όπως μας μεταφέρουν, το συγκεκριμένο «στέλεχος» κλείνει το «μάτι» για συμπράξεις και σε «φίλους» απ’ το παρελθόν που χάθηκαν στην πορεία.\nΑπ’ όσο μαθαίνουμε, το κλίμα είναι τόσο τεταμένο το τελευταίο διάστημα που ακόμα και οι εσωτερικές εργασίες καθίστανται δύσκολες, τόσο για τους εργαζόμενους εσωτερικά, όσο και για τους λοιπούς συνεργάτες. Η «δια-μάχη» για τα ηνία καλά κρατεί και θα έχουμε ακόμα μεγαλύτερη ένταση μέχρι την… εκλογή!\nΠροηγούμενο άρθροΕρευνα: Η Ελλάδα στους «πρωταθλητές της συνωμοσιολογίας»\nΕπόμενο άρθροΌμικρον: Δεν προκαλεί σοβαρά συμπτώματα – Προς άρση περιορισμών\nHealthspy: Το κόψε… Ράπτη, τα επικοινωνιακά σφάλματα κι ο νέος Ηγέτης


Πανηγυρικός εορτασμός του Αγίου Αθανασίου στο Μαρκόπουλο Ωρωπού – Άποψη Τώρα\nΜέγας Πανηγυρικός Εσπερινός τελέστηκε, χθες, το απόγευμα στον Ιερό Ναό του Αγίου Αθανασίου στο Μαρκόπουλο Ωρωπού.\nΣήμερα το πρωί τελέστηκε Μέγα Αρχιερατική Θεία Λειτουργία και ακολούθησε η λιτάνευση της Ιεράς Εικόνας του Αγίου Αθανασίου χοροστατούντος του Μητροπολίτη Κηφισίας, Αμαρουσίου και Ωρωπού κ.κ. Κύριλλου, καθώς και πλήθος ιερέων του Δήμου μας.\nΟ Σεβασμιότατος Μητροπολίτης Κηφισίας, Αμαρουσίου και Ωρωπού κ.κ. Κύριλλος, κατά το θείο κήρυγμά του, αναφέρθηκε στη ζωή και στο έργο του Αγίου Αθανασίου και, κυρίως, στους αγώνες, τις δοκιμασίες και τις διώξεις τις οποίες υπέστη υπέρ της Ορθοδοξίας και της πίστης του Χριστού.\nΟ Δήμαρχος Ωρωπού κ. Θωμάς Ρούσσης, τίμησε με την παρουσία του τις θρησκευτικές εκδηλώσεις.\nΠαρέστησαν, επίσης, ο Πρόεδρος του Δημοτικού Συμβουλίου κ. Στέργιος Γκικάκης και οι Αντιδήμαρχοι κ. Δημήτρης Βελτανιώτης και Κωνσταντίνος Δέδες, ο Πρόεδρος του Ν.Π.Δ.Δ. Πολιτισμού κ. Μιχάλης Τόλιας και ο Πρόεδρος του Τοπικού Διαμερίσματος Μαρκοπούλου κ. Αρμυριώτης-Μαγκλάρας Δημήτρης.\nPREVIOUS Previous post: Ανακοίνωση: Παράταση των 100 δόσεων που αφορούν τις δημοτικές ενότητες ΚΑΛΑΜΟΥ και ΚΑΠΑΝΔΡΙΤΙΟΥ\nNEXT Next post: Γνωστός ηθοποιός: Είχα δάνειο 4.000 ευρώ το μήνα


Συμβουλές για το πώς θα βγάζετε καλύτερες φωτογραφίες τα κατοικίδιά σας - Petpet.news\npetpet.newsRead ThisΣυμβουλές για το πώς θα βγάζετε καλύτερες φωτογραφίες τα κατοικίδιά σας\nΣυμβουλές για το πώς θα βγάζετε καλύτερες φωτογραφίες τα κατοικίδιά σας\nΞαπλώστε στο επίπεδο του ζώου σας για φυσική προοπτική\n16 Μαρτιου 2017 23:03\nΑν είστε από αυτούς που καθημερινά βγάζουν φωτογραφίες το αγαπημένο τους κατοικίδιο και στη συνέχεια τις ανεβάζουν στα social media, κάτι που έχει γίνει πλέον μόδα, το παρακάτω άρθρο είναι γραμμένο για εσάς. Ακολουθήστε λοιπόν μερικές απλές συμβουλές, που όταν βγάζουμε φωτογραφίες, τις ξεχνάμε, και θα δείτε πόσο καλύτερες θα είναι οι σκυλο ή οι γατο-φωτογραφίες σας.\nΠροτιμήστε τη μέρα για να βγάλετε φωτογραφίες ώστε να αποφύγετε το φλας. Το φυσικό φως είναι το καλύτερο, όταν δεν είμαστε επαγγελματίες. Αν το ζωάκι σας δεν είναι λευκό, φωτογραφήστε το με λευκό background.\nΞαπλώστε στο επίπεδο του ζώου σας για πιο φυσική προοπτική.\nΣυμμαζέψτε το χώρο που θα βγει η φωτογραφία. Γιατί στην τρέλα μας συχνά να “πιάσουμε” την πόζα του ζώου, βγάζουμε εσώρουχα, σκουπίδια και ό,τι άλλο βρίσκεται εκεί γύρω.\nΑποτυπώστε στη φωτογραφία το χαρακτήρα του ζώου σας. Αν ο σκύλος σας είναι παιχνιδιάρης, δοκιμάστε να τον τραβήξετε φωτογραφία σε δράση με τα παιχνίδια του ή όταν εκτελεί το αγαπημένο του τέχνασμα. Αν ο σκύλος σας είναι λίγο τεμπέλης, δοκιμάστε να τραβήξετε φωτογραφία όταν χασμουριέται ή όταν κοιμάται.\nΚαι μην ξεχνάτε: Η καλύτερη στιγμή για φωτογράφηση είναι μετά τη βόλτα του σκύλου, που θα είναι κουρασμένος και με ελάχιστη ενέργεια. Όλοι γνωρίζουμε ότι ζώο που χοροπηδάει σαν κατσίκι βγαίνει εντελώς κουνημένο.\nΟικοδέσποινα στο πρώτο σόου για ημίαιμα σκυλάκια που ζουν σε καταφύγια